Diari Oficial de la Generalitat Valenciana


Sumari del DOGV 7776, del 06-05-2016 (2016/3109)

ORDRE 13/216, de 3 de maig, de la Conselleria d'Educació, Investigació, Cultura i Esport, per la qual es convoca procediment selectiu d'ingrés i procediment per a l'adquisició de noves especialitats en els cossos docents de professors d'Ensenyament Secundari, professors d'escoles oficials d'idiomes, professors de Música i Arts Escèniques i professors tècnics de Formació Professional.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7776

Data del DOGV
:   06-05-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/3109


Data del document
:   03-05-2016

Organisme emissor
:   Conselleria d'Educació, Investigació, Cultura i Esport

Tipus de document
:   Ordre

Correcció d'errades

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * concurs administratiu

ORDRE 13/216, de 3 de maig, de la Conselleria d'Educació, Investigació, Cultura i Esport, per la qual es convoca procediment selectiu d'ingrés i procediment per a l'adquisició de noves especialitats en els cossos docents de professors d'Ensenyament Secundari, professors d'escoles oficials d'idiomes, professors de Música i Arts Escèniques i professors tècnics de Formació Professional. [2016/3109]  
Índex  
  
Preàmbul  
Títol I. Procediment selectiu d'ingrés  
Capítol 1. Bases generals  
1. Normes generals  
1.1. Places convocades  
1.2. Distribució d'aspirants  
1.3. Acumulació places d'altres torns  
1.4. Normativa aplicable  
2. Requisits de les persones candidates  
2.1. Requisits d'admissió  
2.2. Termini de compliment dels requisits  
3. Sol'licituds  
3.1. Forma  
3.2. Documentació  
3.3. Llocs de presentació  
3.4. Termini de presentació  
3.5. Pagament per drets d'examen  
3.6. Devolució dels drets d'examen  
4. Admissió d'aspirants  
4.1. Llistes provisionals de persones admeses i excloses  
4.2. Reclamacions a les llistes provisionals  
4.3. Llistes definitives de persones admeses i excloses  
4.4. Recursos a les llistes definitives  
4.5. Requisits i llista de persones admeses  
5. Òrgans de selecció  
5.1. Nomenament dels òrgans de selecció  
5.2. Composició dels tribunals  
5.3. Composició de les comissions de selecció  
5.4. Obligatorietat de participació  
5.5. Abstenció  
5.6. Termini per a manifestar l'abstenció  
5.7. Recusació  
5.8. Constitució dels òrgans de selecció  
5.9. Nomenament de nous membres dels òrgans de selecció  
  
5.10. Funcions dels tribunals  
5.11 Funcions de les comissions de selecció  
5.12. Personal assessor especialista i ajudant tècnic  
5.13. Procediment d'actuació dels òrgans de selecció  
5.14. Adaptacions per a aspirants amb diversitat funcional  
5.15. Nombre de persones aspirants seleccionades  
5.16. Indemnitzacions i dietes  
6. Començament i desenvolupament dels procediments selectius  
6.1. Començament  
6.2. Desenvolupament  
6.3. Publicitat dels criteris d'avaluació  
7. Sistema de selecció  
7.1. Proves prèvies  
7.2. Fase d'oposició  
7.3. Fase de concurs  
7.3.1. Forma d'acreditació de mèrits  
7.3.2. Presentació de mèrits  
7.4. Fase de pràctiques  
8. Qualificació  
8.1. Qualificació de la fase d'oposició  
8.2. Valoració de la fase de concurs  
8.3. Possible expulsió d'aspirants  
9. Superació de les fases d'oposició i concurs  
9.1. Agregació de puntuacions  
9.2. Criteris de desempat  
9.3. Declaració de persones aspirants seleccionades  
9.4. Llista única de persones aspirants seleccionades  
9.5. Publicació de la llista de persones aspirants seleccionades  
9.6. Recursos contra la llista de persones aspirants seleccionades  
9.7. Aspirants que aproven per diverses especialitats o cossos  
9.8. Aspirants que aproven per distintes administracions educatives  
  
9.9. Inalterabilitat de les places assignades  
10. Presentació de documents per les persones aspirants seleccionades  
10.1. Termini i lloc de presentació  
10.1.1. Documentació que cal presentar  
10.2. Documentació que cal presentar pel personal funcionari de carrera  
10.3. Opció per remuneracions  
10.4. Nul·litat d'actuacions  
11. Nomenament de personal funcionari en pràctiques  
11.1. Destinacions del personal funcionari en pràctiques  
11.2. Exempció de la fase de pràctiques  
12. Fase de pràctiques  
12.1. Objecte  
12.2. Duració i regulació  
12.3. Efectes de la no superació  
12.4. Pròrrogues  
12.5. Règim jurídic administratiu  
13. Nomenament de funcionaris de carrera  
13.1. Aprovació de l'expedient  
13.2. Destinació en propietat definitiva  
14. Exercici de llocs en règim d'interinitat  
Capítol 2. Bases específiques  
15. Cos de professors d'Ensenyament Secundari  
15.1. Distribució de places per sistemes d'accés  
15.2. Titulacions exigides  
15.3. Formació pedagògica i didàctica  
15.4. Temaris  
16. Cos de professors d'escoles oficials d'idiomes  
16.1. Distribució de places per sistemes d'accés  
16.2. Titulacions exigides  
16.3. Formació pedagògica i didàctica  
16.4. Temaris  
17. Cos de professors de Música i Arts Escèniques  
17.1. Distribució de places per sistemes d'accés  
17.2. Titulacions exigides  
17.3. Formació pedagògica i didàctica  
17.4. Temaris  
18. Cos de professors tècnics de Formació Professional  
18.1. Distribució de places per sistemes d'accés  
18.2. Titulacions exigides  
18.3. Formació pedagògica i didàctica  
18.4. Temaris  
  
Títol II. Procediment per a l'adquisició de noves especialitats  
  
19. Normes generals  
20. Sistema d'habilitació  
21. Requisits de les persones candidates  
22. Sol'licituds  
22.1. Forma  
22.1.1. Model oficial d'instància  
22.1.2. Instància per via telemàtica  
22.1.3. Instruccions per a emplenar la instància  
22.2. Llocs de presentació  
22.3. Termini de presentació  
22.4. Pagament per drets d'examen  
23. Admissió d'aspirants  
24. Tribunals  
25. Començament i desenvolupament de les proves  
26. Qualificació  
26.1. Valoració de la prova  
26.2. Publicació i recursos  
Normes finals  
Annex I. Barem per a la valoració de mèrits per al procediment d'ingrés lliure i reserva de persones amb diversitat funcional  
Annex II. Programacions didàctiques  
Annex III. Model de declaració jurada o promesa  
Annex IV. Característiques de la prova de contingut pràctic  
Annex V. Declaració de mèrits presentats  
Annex VI. Ubicació de les direccions territorials d'Educació, Investigació, Cultura i Esport  
Annex VII. Sol·licitud de no-inclusió en les llistes de personal interí  
  
  
  
Preàmbul  
  
La disposició addicional dotze de la Llei Orgànica 2/2006, de 3 de maig, d'Educació, i el Reial Decret 276/2007, de 23 de febrer, pel qual s'aprova el Reglament d'ingrés, accessos i adquisició de noves especialitats en els cossos docents a què es refereix la Llei Orgànica 2/2006, estableixen que el sistema d'ingrés en la funció pública docent serà el de concurs oposició, en el qual hi haurà una fase de pràctiques que també constituirà part del procés selectiu.  
Respecte d'això, el procediment selectiu ha de permetre comprovar la idoneïtat de les persones aspirants per a l'exercici de la docència. Per a això, no sols es comprovarà que es posseeixen els coneixements específics, científics i tècnics de l'especialitat a què s'opta, sinó també l'aptitud pedagògica i el domini de les tècniques necessàries per a l'exercici docent.  
L'article 3 del reglament esmentat estableix que l'òrgan competent de la comunitat autònoma convocant, una vegada aprovada la seua respectiva oferta d'ocupació, realitzarà les convocatòries per a la provisió de les places autoritzades en les ofertes d'ocupació, amb subjecció, en tot cas, a les normes de funció pública que hi siguen aplicables.  
  
D'altra banda, el títol V del mateix reglament regula el procediment per a l'adquisició de noves especialitats, i estableix, en l'article 54, que el personal funcionari dels cossos de professors d'Ensenyament Secundari, professors d'escola oficial d'idiomes i professors tècnics de Formació Professional podran adquirir noves especialitats dins del mateix cos, per mitjà de la realització d'una prova.  
  
El Reial Decret 1834/2008, de 8 de novembre, pel qual es defineixen les condicions de formació per a l'exercici de la docència en l'Educació Secundària Obligatòria, el Batxillerat, la Formació Professional i els ensenyaments de règim especial, i s'estableixen les especialitats dels cossos docents d'Ensenyament Secundari, especifica que per a exercir la docència en l'Educació Secundària Obligatòria, el Batxillerat, la Formació Professional i l'ensenyament d'idiomes, serà necessari estar en possessió d'un títol oficial de màster que acredite la formació pedagògica i didàctica d'acord amb allò que s'ha exigit en la Llei Orgànica 2/2006, de 3 de maig, d'Educació.  
L'Ordre EDU/2645/2011, de 23 de setembre, del Ministeri d'Educació, estableix la formació equivalent a la formació pedagògica i didàctica exigida per a les persones que estan en possessió d'una titulació declarada equivalent als efectes de docència i no poden realitzar els estudis de màster. Aquesta ordre determina que les administracions educatives concretaran les institucions educatives que poden oferir els estudis mencionats.  
En desplegament d'aquest mandat, es dicta l'Ordre 4/2016, d'1 de març, de la Conselleria d'Educació, Investigació, Cultura i Esport, per la qual es determinen, a la Comunitat Valenciana, les institucions educatives que poden oferir els estudis que condueixen a l'obtenció del certificat oficial que acredite estar en possessió de la formació equivalent a la formació pedagògica i didàctica exigida en l'article 100 de la Llei Orgànica 2/2006, de 3 de maig, d'Educació, per a aquelles persones que, per raons derivades de la seua titulació, no puguen accedir als estudis de màster, i per la qual es modifica parcialment l'Ordre de 30 de setembre de 2009, de la Conselleria d'Educació, per la qual es regula la convocatòria i el procediment per a la selecció de centres de pràctiques i s'estableixen orientacions per al desenvolupament del pràcticum dels títols oficials de màster que habiliten per a l'exercici de les professions de professor d'Educació Secundària Obligatòria i Batxillerat, Formació Professional i ensenyaments d'idiomes.  
Aquesta última disposició va ser publicada el 3 de març de 2016, per la qual cosa la posada en marxa dels estudis mencionats que condueixen a l'obtenció d'aquest certificat no ha sigut possible fins fa poc, i és impossible finalitzar-los abans de la fi del termini de presentació de sol·licituds de participació en les convocatòries de procediments de selecció que cal realitzar durant l'any 2016.  
Per tot això, és convenient postergar el desenvolupament de l'oferta de les especialitats afectades, amb el compromís que s'acumularan a la següent convocatòria prevista per a l'any 2017. Les especialitats del cos de professors tècnics de Formació Professional afectades són les següents: Perruqueria, Manteniment de Vehicles, Mecanització i Manteniment de Màquines, i Cuina i Pastisseria.  
Una vegada aprovada l'oferta d'ocupació pública docent en l'àmbit de gestió de la Generalitat per a l'any 2016 pel Decret 52/2016, de 29 d'abril, del Consell; complit el que preveu l'article 37.1.c del Reial Decret Legislatiu 5/2015, de 30 d'octubre, pel qual s'aprova el Text Refós de la Llei de l'Estatut Bàsic de l'Empleat Públic i d'acord amb el que disposen els articles 3 i 52 del Reglament d'ingrés, accessos i adquisició de noves especialitats en els cossos docents, aprovat pel Reial Decret 276/2007, de 23 de febrer, i els articles 153 i següents de la Llei 10/2010, de 9 de juliol, de la Generalitat, d'ordenació i gestió de la funció pública valenciana; fent ús de les competències atribuïdes; vista la proposta del director general de Centres i Personal Docent de data 3 de maig de 2016, i de conformitat amb aquesta, i fent ús de les competències atribuïdes, aquesta Conselleria acorda convocar un procediment selectiu d'ingrés i un procediment d'adquisició de noves especialitats en els cossos de professors d'Ensenyament Secundari, professors d'escoles oficials d'idiomes, professors de Música i Arts Escèniques i professors tècnics de Formació Professional, d'acord amb les següentsbases:   
  
  
  
TÍTOL I  
Procediment selectiu d'ingrés  
  
CAPÍTOL 1  
Bases generals  
  
1. Normes generals  
1.1. Places convocades  
Es convoquen procediments selectius per a cobrir, en l'àmbit de gestió de la Conselleria d'Educació, Investigació, Cultura i Esport, 400 places del cos de professors d'Ensenyament Secundari (subgrup A1), 50 places del cos de professors d'escoles oficials d'idiomes (subgrup A1), 30 places del cos de professors de Música i Arts Escèniques (subgrup A1) i 65 places del cos de professors tècnics de Formació Professional (subgrup A2), que es distribueixen en la forma que es detalla a continuació:  
  
Cossos Ingrés lliure Reserva diversitat funcional Total  
Professors d'Ensenyament Secundari 372 28 400  
Professors d'escoles oficials d'idiomes 46 4 50  
Professors de Música i Arts Escèniques 28 2 30  
Professors tècnics de Formació Professional 60 5 65  
  
  
D'acord amb el que disposa l'article únic de la Llei 53/2003, de 10 de desembre, sobre ocupació pública de persones discapacitades, així com en l'article 59 del Reial Decret Legislatiu 5/2015, de 30 d'octubre, pel qual s'aprova el Text Refós de la Llei de l'Estatut Bàsic de l'Empleat Públic, i en l'article 55 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, es reserva un 7 % de les places per a cobrir-les per persones el grau de diversitat funcional de les quals siga igual o superior al 33 %.  
  
1.2. Distribució d'aspirants  
La Direcció General de Centres i Personal Docent realitzarà la distribució del personal aspirant de cada especialitat en proporció al nombre de tribunals, i respectarà, sempre que siga possible, la província que aquest personal haja consignat en la sol·licitud de participació.  
1.3. Acumulació de places  
Les places reservades per a persones amb diversitat funcional que queden sense adjudicar, s'acumularan a les del sistema general d'ingrés lliure, de la mateixa especialitat, d'acord amb el que disposa l'article 10.2.a del Reglament d'ingrés, accessos i adquisició de noves especialitats en els cossos docents, aprovat pel Reial Decret 276/2007, de 23 de febrer.  
1.4. Normativa aplicable  
Llei Orgànica 2/2006, de 3 de maig, d'Educació (BOE 106, 4 de maig).  
Llei Orgànica 8/2013, de 9 de desembre, per a la millora de la qualitat educativa (BOE 295, 10 de desembre).  
Llei Orgànica 1/1996, de 15 de gener, de protecció jurídica del menor (BOE 15, 17.01.1996), en la redacció donada per la Llei 26/2015, de 28 de juliol, de modificació del sistema de protecció a la infància i a l'adolescència (BOE 180, 29 de juliol).  
Llei Orgànica 15/1999, de Protecció de Dades de Caràcter Personal (BOE 298, 14 de desembre).  
Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27 de novembre).  
Reial Decret Legislatiu 5/2015, de 30 d'octubre, pel qual s'aprova el Text Refós de la Llei de l'Estatut Bàsic de l'Empleat Públic (BOE 261, 31 d'octubre).  
Llei 10/2010, de 9 de juliol, de la Generalitat, d'ordenació i gestió de la funció pública valenciana (DOCV 6310, 14 de juliol).  
Reial Decret 240/2007, de 16 de febrer, sobre entrada, lliure circulació i residència a Espanya de ciutadans dels estats membres de la Unió Europea i d'altres estats part en l'Acord sobre el Espai Econòmic Europeu, modificat pel Reial Decret 1710/2011, de 18 de novembre.  
  
Reial Decret 276/2007, de 23 de febrer, pel qual s'aprova el Reglament d'ingrés, accessos i adquisició de noves especialitats en els cossos docents a què es refereix la Llei Orgànica 2/2006, de 3 de maig (BOE 53, 2 de març).  
Reial Decret 1834/2008, de 8 de novembre, pel qual es defineixen les condicions de formació per a l'exercici de la docència en l'Educació Secundària, el Batxillerat, la Formació Professional i els ensenyaments de règim especial, i s'estableixen les especialitats del cos de professors d'Ensenyament Secundari (BOE 287, 28 de novembre).  
- Reial Decret 1146/2011, de 29 de juliol, pel qual es modifica el Reial Decret 1631/2006, de 29 de desembre, pel qual s'estableixen els ensenyaments mínims corresponents a l'Educació Secundària Obligatòria (BOE 182, 30 de juliol), així com els reials decrets 1834/2008, de 8 de novembre, i 860/2010, de 2 de juliol, afectats per aquestes modificacions.  
- Reial Decret 1577/2006, de 22 de desembre, pel qual es fixen els aspectes bàsics del currículum dels ensenyaments professionals de música regulats per la Llei Orgànica 2/2006, de 3 de maig, d'Educació (BOE 18, 20.01.2007).  
- Reial Decret 85/2007, de 26 de gener, que regula els aspectes bàsics del currículum dels ensenyaments professionals de Dansa regulats per la Llei Orgànica 2/2006, de 3 de maig, d'Educació (BOE 38, 13 de febrer).  
- Reial Decret 428/2013, de 14 de juny, pel qual s'estableixen les especialitats docents del cos de Música i Arts Escèniques vinculades als ensenyaments de Música i Dansa (BOE 143, 15 de juny).  
- Reial Decret 1629/2006, de 29 de desembre, pel qual es fixen els aspectes bàsics del currículum dels ensenyaments d'idiomes de règim especial regulats per la Llei Orgànica 2/2006, de 3 maig, d'Educació (BOE 4, 04.01.2007)  
- Reial Decret 1147/2011, de 29 de juliol, pel qual s'estableix l'ordenació general de la Formació Professional del sistema educatiu (BOE 182, 30 de juliol).  
- Ordre EDU/2645/2011, de 23 de setembre, per la qual s'estableix la formació equivalent a la formació pedagògica i didàctica exigida per a les persones que estan en possessió d'una titulació declarada equivalent als efectes de docència i no poden realitzar els estudis de màster (BOE 240, 5 d'octubre).  
- Decret 62/2002, de 25 d'abril, del Consell, pel qual es regula l'acreditació dels coneixements lingüístics per a l'accés i la provisió de llocs en la funció pública docent no universitària a la Comunitat Valenciana (DOGV 4240, 2 de maig).  
- Decret 127/2012, de 3 d'agost, del Consell, pel qual es regula el plurilingüisme en l'ensenyament no universitari a la Comunitat Valenciana.  
- Ordre 17/2013, de 15 d'abril, de la Conselleria d'Educació, Cultura i Esport, per la qual es regulen les titulacions administratives que faculten per a l'ensenyament en valencià, del valencià i en llengües estrangeres en els ensenyaments no universitaris a la Comunitat Valenciana (DOCV 7006, 18 d'abril).  
- Ordre 90/2013, de 6 de novembre, de la Conselleria d'Educació, Cultura i Esport, per la qual es regula la catalogació amb el requisit lingüístic de valencià de determinats llocs de treball docents en centres públics i en els serveis o les unitats de suport escolar i educatiu dependents de la Generalitat (DOCV 7148, 8 de novembre).  
  
- La resta de disposicions d'aplicació general, així com el que disposa aquesta convocatòria.  
  
2. Requisits de les persones candidates  
2.1. Requisits d'admissió  
Per a ser admeses als procediments selectius, les persones aspirants hauran de reunir els requisits següents:  
2.1.1. Requisits generals:  
a) Tindre la nacionalitat espanyola o ser nacional d'algun dels altres estats membres de la Unió Europea, o nacional d'algun estat a què s'aplique els tractats internacionals subscrits per la Unió Europea i ratificats per Espanya, en els quals s'aplique la lliure circulació de treballadors i treballadores i la norma que es dicte per a la incorporar-se a l'ordenament jurídic espanyol.  
Així mateix, hi podran participar el cònjuge, els descendents i descendents del cònjuge, tant de les persones amb nacionalitat espanyola com de nacionals dels estats membres de la Unió Europea o dels estats en els quals, en virtut de tractats internacionals subscrits per la Unió Europea i ratificats per l'Estat Espanyol, s'aplique la lliure circulació de persones treballadores quan així ho preveja el tractat corresponent, siga quin siga la seua nacionalitat, sempre que els cònjuges no estiguen separats de dret, i respecte a descendents, siguen menors de vint-i-un anys o majors d'aquesta edat però visquen a càrrec dels seus progenitors.  
  
b) Tindre complits els setze anys i no haver arribat a l'edat establida, amb caràcter general, per a la jubilació forçosa.  
c) Posseir la capacitat funcional per a l'exercici de les tasques habituals del respectiu cos i no patir malaltia ni limitació física o psíquica incompatible amb l'exercici de les funcions corresponents al cos i a l'especialitat a què s'opta.  
d) No haver sigut separat o separada, per mitjà d'un expedient disciplinari, del servei de qualsevol de les administracions públiques o dels òrgans constitucionals o estatutaris de les comunitats autònomes; no trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala del funcionariat, o per a exercir funcions semblants a les que exercien en el cas del personal laboral, del qual haguera sigut separat o en el qual haguera estat inhabilitat. En el cas de ser nacional d'un altre estat, no trobar-se en situació d'inhabilitació o equivalent ni haver sigut sotmés a sanció disciplinària o equivalent que impedisca, en el seu estat, en els mateixos termes, l'accés a l'ocupació pública.  
e) No ser personal funcionari de carrera, en pràctiques o estar pendent del corresponent nomenament del mateix cos a què es pretenga ingressar, llevat que es concórrega al procediment per a l'adquisició de noves especialitats regulat en aquesta convocatòria.  
h) No haver sigut condemnat o condemnada per sentència ferma per algun delicte contra la llibertat i indemnitat sexual, d'acord amb allò que s'ha exigit en l'article 13.5 de la Llei Orgànica 1/1996, de 15 de gener, de protecció jurídica del menor, de modificació del Codi Civil i de la Llei d'Enjudiciament Civil.  
2.1.2. Requisits específics:  
a) Estar en possessió, en el dia de finalització del termini de presentació de sol·licituds, de les titulacions que per a cada cos docent es detallen en les bases específiques d'aquesta convocatòria. En el cas de titulacions obtingudes en l'estranger, haurà d'estar-se en possessió de la credencial d'homologació o de la credencial de reconeixement per a l'exercici a Espanya com a docent d'ensenyaments no universitaris, d'acord amb el que disposen les bases específiques.  
b) Estar en possessió de la formació pedagògica i didàctica a què es refereix l'article 100.2 de la Llei Orgànica 2/2006, de 3 de maig, d'Educació, en els termes que es descriuen en les bases específiques d'aquesta convocatòria.  
c) Les persones que no posseïsquen la nacionalitat espanyola i el coneixement del castellà no es deduïsca del seu origen, hauran de posseir un coneixement adequat d'aquesta llengua, de manera que si no poden acreditar alguna de les titulacions enumerades en la base 7.1.1, hauran de realitzar la prova que s'hi descriu.  
d) Acreditar el coneixement dels dos idiomes oficials de la Comunitat Valenciana de la manera indicada en la base 7 d'aquesta convocatòria.  
e) Per a participar per la reserva de places per a persones amb diversitat funcional, a més de reunir els requisits anteriors, s'haurà de tindre reconeguda pels òrgans competents de la Generalitat, de l'Estat o de la resta de les comunitats autònomes, una diversitat funcional el grau de la qual siga igual o superior al 33 %, sempre que això no siga incompatible amb l'exercici de la docència en l'especialitat a què s'opta.  
L'opció per aquesta reserva haurà de formular-se en la sol·licitud de participació amb la declaració expressa de reunir la condició exigida, que s'acreditarà, si hi obté plaça, per mitjà d'un certificat dels òrgans competents.  
No obstant això, si en la realització de les proves se susciten dubtes al tribunal respecte de la capacitat de la persona aspirant per a l'exercici de les activitats habitualment realitzades pel personal funcionari del cos docent a què aspira a ingressar, podrà demanar el corresponent dictamen dels òrgans competents d'acord amb el que preveu la base 10.1.1.c). En aquest cas, i fins que s'emeta el dictamen, es podrà continuar participant condicionalment en el procés selectiu, i quedarà en suspens la resolució definitiva sobre l'admissió o l'exclusió del procés fins a la recepció del dictamen.  
El procés selectiu es realitzarà en condicions d'igualtat amb les persones aspirants d'ingrés lliure, sense perjuí de les adaptacions previstes en la base 5.14 d'aquesta convocatòria.  
Les persones que hi participen per aquesta reserva no podran concórrer a la mateixa especialitat pel procediment d'ingrés lliure. Així mateix, només podran concórrer a una única especialitat per aquesta reserva de diversitat funcional.  
2.2. Termini de compliment dels requisits  
Tots els requisits enumerats anteriorment hauran de posseir-se en el dia de finalització del termini de presentació de sol·licituds, i es mantindran fins al moment de la presa de possessió com a personal funcionari de carrera.  
  
3. Sol·licituds  
3.1. Forma  
3.1.1. Model oficial d'instància  
Les persones que desitgen prendre part en aquest procediment hauran d'emplenar una instància (model 046 € taxes per inscripció en proves selectives), d'acord amb model oficial, que serà facilitada en la pàgina web de la Conselleria d'Educació, Investigació, Cultura i Esport (http://www.ceice.gva.es).  
D'aquesta sol·licitud, que tindrà assignat un número de referència identificatiu, cada participant n'haurà d'utilitzar necessàriament un joc de tres còpies impreses a través d'internet, de manera que no se'n podran fer fotocòpies, ja que cada sol·licitud ha de tindre un número de referència diferenciat.  
Una vegada emplenada la instància, s'imprimirà per triplicat.  
  
La sol·licitud impresa per triplicat haurà de presentar-se, si és el cas, en alguna de les entitats financeres col·laboradores als efectes de l'abonament de la taxa corresponent.  
Així mateix, una vegada abonada la taxa en l'entitat col·laboradora, les persones aspirants presentaran la sol·licitud en els registres de les oficines públiques que figuren en la base 3.3, acompanyada, si és el cas, de la documentació procedent, d'acord amb el que preveu la base 3.2.  
3.1.2. Instància i abonament de la taxa per via telemàtica  
Les persones que disposen de DNI amb certificat electrònic incorporat o de firma electrònica de l'Autoritat de Certificació de la Comunitat Valenciana també podran fer la inscripció i l'abonament de les taxes per via telemàtica a través del web http://www.ceice.gva.es. En aquest cas no serà necessària la presentació de la instància en cap oficina de registre.  
Les persones que gaudisquen d'alguna exempció o bonificació de les taxes de les establides en els articles 132 i 133 del Decret Legislatiu 1/2005, de 25 de febrer, del Consell, pel qual s'aprova el Text Refós de la Llei de Taxes de la Generalitat, en la redacció donada per la Llei 9/2011, de 26 de desembre, hauran de presentar, dins del termini de presentació d'instàncies, una còpia de la documentació que acredite la condició que dóna dret a aquesta exempció o bonificació, junt amb el model de sol·licitud que serà facilitat a través de la pàgina web de la Conselleria d'Educació, Investigació, Cultura i Esport (http://www.ceice.gva.es).  
3.1.3. Instruccions per a emplenar la instància  
No podrà presentar-se més d'una instància, llevat que s'opte a més d'una especialitat. En aquest cas, s'hauran de presentar tantes instàncies com nombre d'especialitats a què s'opta. No obstant això, la presentació de més d'una sol·licitud no implica que la persona aspirant puga assistir a les proves de tots els tribunals on ha sigut assignat.  
  
En el moment d'emplenar sol·licitud, es tindran en compte, a més de les instruccions que s'hi adjunten, les següents:  
a) Es farà constar en els requadres corresponents, el cos, el codi i el nom de l'especialitat per la qual es participa. Així mateix, s'indicarà el codi de la província en què preferentment vulguen realitzar la prova.  
  
b) Les persones que, per reunir les condicions establides, desitgen acollir-se a la reserva de diversitat funcional, hauran d'indicar-ho en la sol·licitud, per a la qual cosa utilitzaran el requadre corresponent, i hi consignaran necessàriament el percentatge de discapacitat que tenen. Així mateix, hauran d'efectuar la declaració expressa, prevista en la instància, que reuneixen els requisits exigits per a participar en la reserva esmentadas i adjuntaran a la instància el certificat corresponent.  
Les persones amb diversitat funcional, amb independència del torn pel qual hi accedisquen, hauran d'indicar en la sol·licitud aquesta circumstància i podran sol·licitar, expressant-ho en el requadre habilitat a aquest efecte, les possibles adaptacions de temps i mitjans per a la realització dels exercicis en què aquesta adaptació siga necessària, i per a això adjuntaran a la instància un certificat de les adaptacions requerides expedit pels serveis competents en matèria de diversitat funcional de la Generalitat, de l'Estat o d'altres comunitats autònomes.  
c) Les persones que, per complir els requisits establits, gaudisquen d'exempció de les proves de coneixement tant d'espanyol per a aspirants estrangers com dels idiomes oficials de la Comunitat Valenciana, hauran de consignar-ho en la instància. Així mateix, hauran d'indicar el motiu d'exempció al·legat en els espais reservats a aquest efecte.  
3.2. Documentació  
A la instància de sol·licitud s'acompanyaran els documents següent:  
  
a) Fotocòpia del document nacional d'identitat, del document equivalent del país d'origen o del passaport vigent, i, si és el cas, document acreditatiu de la identitat de les persones estrangeres residents en territori espanyol, llevat que s'autoritze en la sol·licitud de participació l'accés a la verificació i confrontació de les dades personals incloses en aquesta en els òrgans administratius corresponents.  
b) La declaració, si és el cas, referida en la base 14 d'aquesta convocatòria per a la no-inclusió en les llistes d'aspirants a exercir llocs en règim d'interinitat, d'acord amb el model de l'annex VII.  
  
c) Les persones aspirants no nacionals d'algun estat de la Unió Europea hauran d'adjuntar la documentació que justifique que reuneixen el requisit per a poder participar-hi d'acord amb el que preveu la base 2.1.1.a).  
d) Els documents que acrediten la condició de membre de família nombrosa o de família monoparental de categoria general o especial, en el cas d'haver-ho al·legat.  
e) En el cas d'haver al·legat ser víctima d'actes de violència sobre la dona, haurà d'acreditar-se aquesta condició per mitjà de qualsevol dels mitjans de prova previstos en l'article 9.1 i 9.2 de la Llei 7/2012, de 23 de desembre, de la Generalitat, Integral contra la Violència sobre la Dona en l'Àmbit de la Comunitat Valenciana.  
f) El certificat expedit per l'òrgan competent que acredite la condició d'aspirant amb diversitat funcional igual o superior al 33 %, en el cas d'haver-ho al·legat.  
3.3. Llocs de presentació  
Les sol·licituds emplenades d'acord amb el que preveu la base 3.1.1 es presentaran preferentment en les direccions territorials d'Educació, Investigació, Cultura i Esport d'Alacant, Castelló o València (annex VI), o bé als llocs i en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb el que disposa l'article 20 del Decret 191/2014, de 14 de novembre, del Consell, pel qual es regula l'atenció a la ciutadania, el registre d'entrada i eixida d'escrits, i l'ordenació de les oficines de registre en l'Administració de la Generalitat.  
  
En el cas que s'opte per presentar la sol·licitud en una oficina de correus, es farà en un sobre obert perquè la instància siga datada i segellada pel personal de correus abans de ser certificada. Si no es fa d'aquesta manera, es considerarà presentada en la data d'entrada en qualsevol dels llocs establits en el paràgraf anterior.  
Les sol·licituds subscrites per participants des de l'estranger podran cursar-se en el termini assenyalat en l'apartat 3.4 d'aquesta base, per mitjà de les representacions diplomàtiques o consulars espanyoles corresponents, les quals les remetran a continuació a l'organisme competent. S'adjuntarà a la sol·licitud un comprovant bancari d'haver satisfet el pagament dels drets d'examen.  
3.4. Termini de presentació  
El termini de presentació de sol·licituds i de la documentació referida en la base 3.2 és de vint dies naturals comptats a partir de l'endemà de la publicació d'aquesta convocatòria en el Diari Oficial de la Comunitat Valenciana.  
3.5. Pagament per drets d'examen  
Els drets d'examen s'ingressaran via telemàtica o per mitjà de la presentació de l'imprés de la instància de participació en alguna de les entitats de crèdit col·laboradores que figuren en aquella. Les despeses de transferència aniran a càrrec de la persona interessada. En la sol·licitud impresa haurà de figurar el segell de l'entitat bancària, acreditatiu del pagament de drets; la falta de pagament, l'abonament fora de termini o l'abonament d'una quantitat diferent de l'assenyalada determinarà l'exclusió de la persona aspirant. En cap cas la presentació i el pagament en l'entitat bancària suposarà l'eliminació del tràmit de presentació, en termini i forma, de la sol·licitud.  
S'aplicarà una bonificació del 10 % de la quota de les tarifes quan la presentació de la sol·licitud de participació en les proves es realitze per mitjans telemàtics, de conformitat amb el que preveu l'article 132 del Text Refós de la Llei de Taxes de la Generalitat, aprovat pel Decret Legislatiu 1/2005, de 25 de febrer, del Consell de la Generalitat.  
  
De conformitat amb el que disposen els articles 132 i 133 del decret legislatiu esmentat, els drets d'examen són els següents  
  
Personal d'ingrés als cossos de professors d'Ensenyament Secundari, professors d'escoles oficials d'idiomes i professors de Música i Arts Escèniques 31,47 -  
 Presentació telemàtica 28,32 -  
Membres de famílies nombroses i monoparentals de categoria especial i les víctimes d'actes de violència sobre la dona Exempt  
Membres de famílies nombroses i monoparentals de categoria general 15,74 -  
 Presentació telemàtica 14,17 -  
Persones amb grau de diversitat funcional igual o superior al 33 % 1,89 -  
 Presentació telemàtica 1,70 -  
  
  
Personal d'ingrés al cos de professors tècnics de Formació Professional 22,22 -  
 Presentació telemàtica 20,00 -  
Membres de famílies nombroses i monoparentals de categoria especial i les víctimes d'actes de violència sobre la dona Exempt  
Membres de famílies nombroses i monoparentals de categoria general 11,11 -  
 Presentació telemàtica 10,00 -  
Persones amb grau de diversitat funcional igual o superior al 33 % 1,89 -  
 Presentació telemàtica 1,70 -  
  
  
3.6. Devolució dels drets d'examen  
De conformitat amb el que estableix l'article 9 del Decret Legislatiu 1/2005, de 25 de febrer, del Consell de la Generalitat, pel qual s'aprova el Text Refós de la Llei de Taxes de la Generalitat, no tornaran les taxes per drets d'examen en els supòsits d'exclusió de les persones aspirants dels procediments selectius per causes imputables exclusivament a elles.  
  
  
4. Admissió d'aspirants  
4.1. Llistes provisionals de persones admeses i excloses  
Una vegada finalitzat el termini de presentació d'instàncies, la Direcció General de Centres i Personal Docent dictarà una resolució, que haurà de publicar-se en el Diari Oficial de la Comunitat Valenciana, que declararà aprovada la llista provisional de persones admeses i excloses. En la resolució s'indicaran els llocs en què es troben exposades al públic les llistes certificades completes. En la llista hauran de constar els cognoms; nom; document nacional d'identitat o, si és el cas, document acreditatiu de la identitat, document equivalent del país d'origen o passaport o, si és el cas, document acreditatiu de la identitat de les persones estrangeres residents en territori espanyol; procediment selectiu; cos docent i especialitat pels quals participa; província de preferència per a realitzar les proves, així com, si és el cas, la causa d'exclusió.  
  
4.2. Reclamacions a les llistes provisionals  
Les persones aspirants excloses disposaran d'un termini de 10 dies hàbils, comptats a partir de l'endemà de la publicació de la resolució, per a poder esmenar el defecte que n'haja motivat l'exclusió. Així mateix, les persones que hagen detectat errors en la consignació de les seues dades personals podran manifestar-ho en el mateix termini. Les reclamacions s'adreçaran a la Direcció General de Centres i Personal Docent i es presentaran per qualsevol de les formes previstes en l'apartat 3.3 d'aquesta convocatòria.  
4.3. Llistes definitives de persones admeses i excloses  
Les reclamacions presentades seran acceptades o denegades per resolució expressa del director general de Centres i Personal Docent, per la qual es declararà aprovada la llista definitiva de persones admeses i excloses que serà publicada en el Diari Oficial de la Comunitat Valenciana, i en la qual s'indicaran els llocs en què es troben exposades al públic les llistes certificades completes.  
4.4. Recursos a les llistes definitives  
Contra la resolució esmentada, que posa fi a la via administrativa, podrà interposar-se, amb caràcter potestatiu, un recurs de reposició davant del director general de Centres i Personal Docent en el termini d'un mes comptat de l'endemà de la publicació, d'acord amb el que preveuen els article 116 i 117 de la Llei 30/1992, de 26 de novembre, o interposar directament un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació, d'acord amb el que estableixen els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
4.5. Requisits i llista de persones admeses  
El fet de figurar en la relació de persones admeses no pressuposa que es reconega la possessió dels requisits exigits en els procediments que es convoquen per mitjà d'aquesta ordre. Quan, de l'examen de la documentació que, d'acord amb la base 10 d'aquesta convocatòria, han de presentar les persones seleccionades, es desprenga que no posseeixen algun dels requisits, perdran tots els drets que puguen derivar-se de la participació en aquests procediments, sense perjuí de la responsabilitat en què hagen incorregut per falsedat en la sol·licitud.  
  
  
5. Òrgans de selecció  
5.1. Nomenament dels òrgans de selecció  
La selecció de participants serà realitzada per les comissions de selecció i pels tribunals, que seran nomenats mitjançant una resolució de la Direcció General de Centres i Personal Docent que es publicarà en el Diari Oficial de la Comunitat Valenciana.  
5.2. Composició dels tribunals  
5.2.1. Membres dels tribunals i forma d'elecció  
D'acord amb el que disposa l'article 7 del Reglament d'ingrés, accessos i adquisició de noves especialitats en els cossos docents, aprovat pel Reial Decret 276 2007/, de 23 de febrer, els tribunals estaran compostos per personal funcionari de carrera en actiu dels cossos docents o del cos d'inspectors al servei de l'Administració educativa en nombre imparell, no inferior a cinc. Per a aquests procediments, es fixa la composició de tots els tribunals en cinc membres.  
  
Totes les persones que formen part dels tribunals pertanyeran a cossos d'igual o de superior subgrup de classificació que el que correspon al cos a què opten les persones aspirants.  
De conformitat amb el Reglament d'ingrés, accessos i adquisició de noves especialitats en els cossos docents, en la designació dels tribunals es vetlarà pel principi d'especialitat, d'acord amb el qual la majoria dels seus membres haurà de ser titular de l'especialitat objecte del procés selectiu. Així mateix, d'acord amb el que estableix el reglament esmentat, es tendirà a la paritat entre professores i professors, llevat que raons fundades i objectives ho impedisquen.  
Els tribunals estaran integrats per:  
- Un president o presidenta, que es designarà directament per la Direcció General de Centres i Personal Docent.  
- Quatre vocals, la designació dels quals es realitzarà per sorteig públic entre personal funcionari de carrera en actiu del cos corresponent, titulars de l'especialitat assignada al tribunal i preferentment adscrit a l'àmbit de la direcció territorial d'Educació, Investigació, Cultura i Esport on actuarà el tribunal. Si no és possible la realització del sorteig entre el personal funcionari amb destinació en un determinat àmbit territorial, aquest es realitzarà entre els qui reunisquen les condicions enumerades i tinguen la destinació en l'àmbit territorial de la Comunitat Valenciana. Excepcionalment, quan no hi haja personal funcionari en servei actiu en nombre suficient, el director general de Centres i Personal Docent podrà fer la designació directament, de conformitat amb el que estableix aquesta base.  
Actuarà en les funcions de secretaria la persona de menor antiguitat en el cos, llevat que el tribunal acorde determinar-ho d'una altra manera.  
  
5.2.2. Nombre de tribunals  
Podran nomenar-se tants tribunals com es jutge necessari per a cada especialitat, i per a cada tribunal, es designarà, per igual procediment, un tribunal suplent, excepte en aquells casos en què no siga possible disposar de vocals suficients que reunisquen els requisits exigits en aquesta base.  
5.3. Composició de les comissions de selecció  
Quan en funció del nombre d'aspirants i places convocades siga necessari nomenar més d'un tribunal per a alguna de les especialitats, es constituirà una comissió de selecció per cada una d'elles.  
Aquestes comissions estaran formades per un nombre imparell de membres no inferior a cinc, que hauran de reunir els requisits enumerats en l'apartat 5.2.1 per als que integren els tribunals. Les persones que formen part de les comissions seran designades per la Direcció General de Centres i Personal Docent, i en podran formar part els presidents dels tribunals.  
En aquelles especialitats en què es nomene un tribunal únic, aquest actuarà, a més, com a comissió de selecció, sense que per això canvien de funcions els seus membres.  
Per al nomenament de la persona que exercisca les funcions de secretaria de la comissió de selecció, caldrà ajustar-se al que disposa l'últim paràgraf de la base 5.2.1.  
5.4. Obligatorietat de la participació  
De conformitat amb l'article 8.3 del Reglament d'ingrés, accessos i adquisició de noves especialitats en els cossos docents, aprovat pel Reial Decret 276/2007, de 23 de febrer, la participació en els òrgans de selecció té caràcter obligatori.  
Només seran admissibles com a causes de dispensa, a més de les situacions d'abstenció i recusació que s'especifiquen en els següents apartats, les següents:  
a) La situació de permís per maternitat biològica, adopció o acolliment i reducció de jornada de treball.  
b) Les situacions d'incapacitat temporal i de risc durant l'embaràs, degudament acreditades.  
5.5. Abstenció  
Les persones que integren els òrgans de selecció per a cada especialitat hauran d'abstindre's d'intervindre-hi quan concórreguen circumstàncies de les previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o si han realitzat tasques de preparació d'aspirants a proves selectives per al mateix cos i especialitat en els cinc anys anteriors a la publicació d'aquesta convocatòria, cosa que hauran de notificar amb la deguda justificació documental.  
El president o la presidenta sol·licitarà dels qui integren els òrgans de selecció una declaració expressa de no trobar-se en les circumstàncies previstes en el paràgraf anterior, i notificaran a la Direcció General de Centres i Personal Docent les abstencions que pertoquen entre els seus membres.  
5.6. Termini per a manifestar l'abstenció  
El termini per a manifestar l'abstenció serà de cinc dies hàbils comptats a partir de l'endemà de la publicació en el Diari Oficial de la Comunitat Valenciana del nomenament dels òrgans de selecció.  
5.7. Recusació  
Així mateix, les persones que participen en el procés podran recusar les persones que integren els òrgans de selecció quan concórrega en elles alguna de les circumstàncies a què es refereix l'apartat 5.5 d'aquesta mateixa base.  
5.8. Constitució dels òrgans de selecció  
Després de la convocatòria del president o presidenta, que es farà arribar al centre de destinació de les seues vocalies i en la que assenyalarà el lloc, dia i hora de la reunió, tindrà lloc la sessió constitutiva dels tribunals i de les comissions de selecció, a la qual hauran d'assistir tots els seus components, tant titulars com suplents. Els òrgans de selecció es constituiran amb l'assistència de les persones titulars de la presidència i de la secretaria o, si és el cas, dels qui els substituïsquen, i la de la meitat, almenys, dels seus membres.  
En la sessió mencionada, l'òrgan de selecció, a més de constituir-se com a tal, acordarà totes les decisions que li corresponga amb vista al correcte desenvolupament del concurs oposició.  
La suplència del president o presidenta de l'òrgan de selecció s'autoritzarà per la Direcció General de Centres i Personal Docent; la de les seues vocalies, en la mateixa sessió constitutiva, pel president o presidenta que haja d'actuar, i haurà de recaure sobre qualsevol de les seues vocalies suplents. Una vegada constituït l'òrgan de selecció per a la vàlida actuació d'aquest, es requerirà la presència la persones titulars de la presidència i de la secretaria o, si és el cas, dels qui els substituïsquen, i la de la mitat, almenys, dels seus membres.  
La inassistència injustificada de les persones integrants de l'òrgan de selecció a les distintes sessions i actes del procediment, incloent-hi la de constitució, donarà lloc a l'exigència de la responsabilitat que corresponga.  
No obstant això, si en el moment del començament de les proves algun òrgan selectiu no ha pogut constituir-se, tot i haver-se realitzat el procediment previst, la Direcció General de Centres i Personal Docent adoptarà les mesures procedents per a garantir el dret de les persones aspirants a la participació en el procediment selectiu.  
5.9. Nomenament de nous membres dels òrgans de selecció  
  
La Direcció General de Centres i Personal Docent dictarà una resolució, que es publicarà en el Diari Oficial de la Comunitat Valenciana, per la qual es nomenen nous membres dels òrgans de selecció que hagen de substituir els qui hagen perdut la seua condició per alguna de les causes previstes en els apartats 5.4, 5.5 i 5.7 d'aquesta base.  
5.10. Funcions dels tribunals  
Correspon als tribunals les funcions següents:  
La qualificació de les distintes proves de la fase d'oposició.  
La valoració dels mèrits de la fase de concurs.  
El desenvolupament del procés selectiu, d'acord amb el que disposa aquesta convocatòria.  
5.11. Funcions de les comissions de selecció  
Són competència exclusiva de les comissions de selecció les funcions següents:  
- L'elaboració dels criteris d'avaluació de les distintes parts de les proves de la fase d'oposició.  
- La coordinació dels tribunals i l'elaboració de la prova pràctica.  
  
- La determinació dels criteris d'actuació dels tribunals i l'homogeneïtzació d'aquesta.  
- L'agregació de les puntuacions corresponents a la fase de concurs a les adjudicades en la fase d'oposició, l'ordenació de les persones aspirants i l'elaboració de les llistes de les persones aspirants que hagen superat ambdós fases.  
- La declaració de les persones aspirants que hagen superat les fases esmentades, la publicació de les llistes corresponents als seleccionats, així com l'elevació d'aquestes a l'òrgan convocant.  
Les comissions de selecció actuaran amb plena autonomia funcional, seran responsables de l'objectivitat del procediment i garantiran el compliment de les bases de la convocatòria. En l'exercici d'aquesta autonomia, i dins de les distintes fases del concurs oposició, resoldran els dubtes i qüestions que plantegen els tribunals en el seu funcionament i en aplicació de la normativa; així mateix, determinaran l'actuació que correspon en els casos no previstos.  
5.12. Personal assessor especialista i ajudant tècnic  
Els tribunals, com a mesura de caràcter excepcional, podran proposar a la Direcció General de Centres i Personal Docent la incorporació de personal assessor especialista i ajudant tècnic als seus treballs. Seran funcions del primer l'assessorament a membres de l'òrgan de selecció en l'avaluació dels coneixements i mèrits objecte de la seua especialitat. Els ajudants col·laboraran amb aquests òrgans per mitjà de la realització de les tasques tècniques de suport que aquests els assignen. En la seua activitat, els uns i els altres es limitaran a l'exercici de les seues competències respectives. La designació correspon a la Direcció General de Centres i Personal Docent.  
5.13. Procediment d'actuació dels òrgans de selecció  
El procediment d'actuació dels òrgans de selecció s'ajustarà en tot moment al que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
5.14. Adaptacions per a aspirants amb diversitat funcional  
Els òrgans de selecció adoptaran les mesures necessàries en aquells casos que siga necessari, de manera que les persones amb diversitat funcional gaudisquen de semblants oportunitats per a la realització dels exercicis que la resta de participants. En aquest sentit, s'establiran, per a les persones amb diversitat funcional que ho sol·liciten en la forma prevista en la base 3.1.3.b) d'aquesta convocatòria, les adaptacions possibles en temps i mitjans per a realitzar-los, d'acord amb el certificat expedit pels òrgans competents en matèria de diversitat funcional de la Generalitat, de l'Estat o d'altres comunitats autònomes.  
  
5.15. Nombre de persones aspirants seleccionades  
En cap cas, les comissions de selecció podran declarar que han superat el procediment un nombre superior d'aspirants al de places assignades. Qualsevol proposta de persones seleccionades que contravinga això establit serà nul·la de ple dret.  
5.16. Indemnitzacions i dietes  
Els òrgans de selecció que actuen en aquestes proves selectives tindran dret a la indemnització per raó del servei prevista en el Decret 24/1997, d'11 de febrer, del Consell, sobre indemnitzacions per raó del servei i gratificacions per serveis extraordinaris, modificat pel Decret 64/2011, de 27 de maig, i pel Decret 95/2014, de 13 de juny.  
  
El personal docent el lloc de treball del qual estiga ubicat fora del terme municipal del lloc o de la seu d'actuació del tribunal, quedarà acollit a l'excepció prevista en l'article 4.4 del decret mencionat abans.  
  
  
  
6. Començament i desenvolupament dels procediments selectius  
6.1. Començament  
La realització de la primera prova de la fase d'oposició per a aspirants en els procediments d'ingrés lliure i de reserva de persones amb diversitat funcional tindrà lloc a partir del dia 28 de juny de 2016, sense perjuí del que preveu la base 7.1 per a les proves prèvies del coneixement de castellà i de valencià. La data, l'hora i el lloc on haja de realitzar-se es determinaran en la resolució per la qual es declare aprovada la llista definitiva de persones admeses i excloses.  
  
Les proves de la fase d'oposició es podran realitzar els dies següents: 28, 29 i 30 de juny i 1, 2, 4, 5, 6, 7, 8, 9, 11, 12,13, 14, 15 i 16 de juliol.  
Les persones aspirants hauran d'anar proveïdes del document nacional d'identitat, o de document equivalent del país d'origen, passaport o permís de conducció en què aparega la fotografia del titular, acompanyat, si és el cas, del document acreditatiu de la identitat de les persones estrangeres residents en territori espanyol, expedit per les autoritats espanyoles.  
Les persones aspirants seran convocades per a les seues actuacions davant del tribunal en única crida. A aquests efectes, en la convocatòria a una crida col·lectiva hauran de presentar-se davant del tribunal en l'hora i data fixades en les crides, i seran excloses del procediment selectiu les qui no hi compareguen. En el cas d'actuacions individuals, les persones aspirants convocades per a cada dia hauran d'estar presents a l'hora fixada pel tribunal com a hora d'inici de les actuacions, i seran excloses del procediment les qui no hi compareguen i perdran tots els drets derivats d'aquest, excepte en els casos de força major degudament justificats i apreciats pel tribunal.  
  
Una vegada començades les actuacions davant del tribunal, les successives crides hauran de fer-se públiques pels tribunals als locals on s'estiguen realitzant les proves amb catorze hores, almenys, d'antelació repecte del començament d'aquestes.  
6.2. Desenvolupament  
L'ordre d'actuació de les persones aspirants s'iniciarà alfabèticament per la primera d'aquelles el primer cognom de la qual comence per la lletra «M», tal com estableix la Resolució de 8 de març de 2016, de la Conselleria de Justícia, Administració Pública, Reformes Democràtiques i Llibertats Públiques, per la qual es determina la lletra per a fixar l'ordre d'intervenció de les persones aspirants a totes les proves selectives que se celebren durant l'any 2016, del conjunt de les administracions públiques valencianes (DOCV 7740, 14 de març).  
Els tribunals que no disposen de persones ?aspirants el primer cognom de les quals comence per la lletra esmentada, iniciaran l'ordre d'actuació per la lletra o lletres següents en ordre alfabètic.  
En qualsevol moment, els tribunals podran requerir a les persones aspirants que acrediten la seua identitat per mitjà de la presentació del document identificatiu que corresponga.  
Així mateix, si els tribunals tenen coneixement que alguna de les persones aspirants no posseeix la totalitat dels requisits exigits per aquesta convocatòria, amb audiència prèvia, hauran de proposar que en siguen excloses al director general de Centres i Personal Docent, i li comunicaran, així mateix, les inexactituds o les falsedats formulades en la sol·licitud d'admissió al procediment selectiu, als efectes procedents.  
Contra la resolució d'exclusió, que posa fi a la via administrativa, podrà interposar-se, amb caràcter potestatiu, un recurs de reposició davant del director general de Centres i Personal Docent en el termini d'un mes comptat de l'endemà de la notificació, o interposar directament un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació, d'acord amb el que estableixen els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
6.3. Publicitat dels criteris d'avaluació  
Les comissions de selecció faran públics els criteris d'avaluació de les distintes proves de la fase d'oposició als taulers d'anuncis on se celebre el procés selectiu i en la pàgina web de la Conselleria d'Educació, Investigació, Cultura i Esport (http://www.ceice.gva.es) abans de l'inici de les proves.  
En aquests criteris d'avaluació s'especificarà el desglossament de les pautes, criteris i orientacions amb què els tribunals avaluaran cada una de les proves. Els criteris mencionats d'avaluació tindran com a objectiu comprovar, de manera diferenciada, dos dimensions:  
a) Els coneixements suficients sobre l'especialitat docent, tant tècnics com metodològics, com ara, entre d'altres, els que permeten valorar aspectes d'organització de l'aprenentatge de l'alumnat; aspectes psicopedagògics de l'aprenentatge, i domini de tècniques de treball necessàries per a impartir les àrees, matèries o crèdits de formació professional propis de l'especialitat a què opten.  
b) Les habilitats i competències necessàries per a aplicar aquests coneixements en el context on haja de realitzar la seua funció docent, com ara, entre d'altres, la capacitat de comunicació, les habilitats per a la resolució de conflictes, la capacitat d'anàlisi i crítica, la creativitat i iniciativa, la presa de decisions, la planificació i organització, el treball en equip, la disposició a la innovació i la sensibilitat per la diversitat de l'alumnat, i la transversalitat dels aprenentatges.  
  
  
7. Sistema de selecció  
De conformitat amb el que preveu l'article 17 del Reglament d'ingrés, accessos i adquisició de noves especialitats, aprovat pel Reial Decret 276/2007, de 23 de febrer, el sistema de selecció ha de permetre avaluar la idoneïtat de les persones aspirants per a l'exercici de la docència. Per a això, els procediments de selecció han de comprovar no sols els coneixements específics, científics i tècnics de l'especialitat docent a què s'opta, sinó també l'aptitud pedagògica i el domini de les tècniques necessàries per a l'exercici docent. Així, de conformitat amb el que estableix la disposició addicional dotze de la Llei Orgànica 2/2006, de 3 de maig, d'Educació, el sistema d'ingrés en la funció pública docent serà el de concurs oposició convocat per les respectives administracions educatives, i, a més, hi haurà una fase de pràctiques que serà part del procés selectiu.  
  
7.1. Proves prèvies  
7.1.1. Prova de castellà per a aspirants que no posseïsquen la nacionalitat espanyola  
Les persones aspirants que no tinguen la nacionalitat espanyola i el coneixement de la llengua esmentada no es deduïsca del seu origen, amb caràcter previ a la realització de la fase d'oposició, hauran d'acreditar el coneixement de castellà per mitjà de la realització d'una prova en la qual es comprovarà que posseeixen un nivell adequat de comprensió i expressió oral i escrita en aquesta llengua.  
Una vegada finalitzat el termini de presentació d'instàncies, la Direcció General de Centres i Personal Docent dictarà una resolució que regule aquesta prova i anuncie el lloc, data i hora de celebració, que es publicarà en el Diari Oficial de la Comunitat Valenciana.  
El tribunal per a la realització d'aquesta prova estarà constituït, preferentment, per catedràtics o professors d'Espanyol d'escoles oficials d'idiomes.  
La prova es qualificarà com a «apte» o «no apte», i serà necessari obtindre la valoració d?«apte» per a passar a realitzar la fase d'oposició.  
Gaudeixen d'exempció d'aquesta prova de coneixement del castellà:  
- Les persones que tinguen el diploma d'espanyol com a llengua estrangera (nivell B2, C1 o C2) establit pel Reial Decret 1137/2002, de 31 d'octubre, modificat pel Reial Decret 264/2008, o el certificat de nivell avançat o d'aptitud en espanyol per a estrangers expedit per les escoles oficials d'idiomes.  
- Les persones que tinguen títol de Llicenciat o el grau corresponent en Filologia Hispànica o Romànica.  
- Les persones que hagen realitzat a l'Estat espanyol tots els estudis que conduïsquen a la titulació al·legada per a l'ingrés en el cos a què s'opta.  
- Les persones que van participar en els procediments selectius convocats a partir de la convocatòria de l'any 2002 i van obtindre la qualificació d?«apte» en la prova de coneixement del castellà.  
En tots els casos, haurà de consignar-se en l'apartat corresponent de la instància de participació, tal com s'exigeix en la base 3.1.3.c).  
7.1.2. Acreditació del coneixement dels idiomes oficials de la Comunitat Valenciana  
De conformitat amb el que estableix el Decret 62/2002, de 25 d'abril, del Consell, pel qual es regula l'acreditació dels coneixements lingüístics per a l'accés i la provisió de llocs en la funció pública docent no universitària a la Comunitat Valenciana, les persones que participen en els procediments d'ingrés i accessos hauran d'acreditar els coneixements, tant en expressió oral com escrita, dels dos idiomes oficials de la Comunitat Valenciana.  
4.0.7.7. Castellà  
Acrediten el coneixement d'aquesta llengua les persones que tinguen alguna de les titulacions següents:  
- Titulació universitària expedida per una universitat espanyola.  
- Títol de Batxillerat expedit per l'Estat espanyol.  
- Títol de tècnic superior o tècnic especialista (FP2) expedit per l'Estat espanyol.  
- Diploma d'Espanyol com a llengua estrangera (nivell B2, C1 o C2) o Certificat d'Aptitud d'Espanyol per a estrangers expedit per les escoles oficials d'idiomes.  
- Haver obtingut la qualificació d'apte en la prova corresponent en les oposicions convocades a partir de l'any 2002.  
Si no s'acredita, es realitzarà una prova de coneixement del castellà el contingut de la qual s'ajustarà al que disposa el Reial Decret 1137/2002, de 31 d'octubre (BOE 8 de novembre), pel qual es regulen els diplomes d'espanyol com a llengua estrangera (DELE), en la redacció donada pel Reial Decret 264/2008, de 22 de febrer, i que serà qualificada com a «apte» o «no apte».  
4.2.6.9. Valencià  
Acrediten el coneixement del valencià les persones que tinguen el Certificat de Capacitació per a l'Ensenyament en Valencià, que, d'acord amb el que preveu l'article 3 de l'Ordre 17/2013, de 15 d'abril, de la Conselleria d'Educació, Cultura i Esport, facultarà el professorat que l'obtinga, i, al mateix temps, serà el requisit mínim, per a l'ensenyament en valencià com a llengua vehicular en tots els ensenyaments no universitaris regulats en la Llei Orgànica 2/2006, de 3 de maig, d'Educació.  
  
Així mateix, d'acord amb l'article 5 de l'Ordre 17/2013, de 15 d'abril, de la Conselleria d'Educació, Cultura i Esport, el Diploma de Mestre de Valencià facultarà el professorat que l'obtinga per a impartir l'ensenyament en valencià com a llengua vehicular en la totalitat dels ensenyaments no universitaris regulats en la Llei Orgànica 2/2006, de 3 de maig, d'Educació.  
No obstant això, les persones que, en la data finalització del termini de presentació de sol·licituds, no tinguen el Certificat de Capacitació per a l'Ensenyament en Valencià o el Diploma de Mestre de Valencià, podran presentar-se al procediment selectiu en les condicions següents:  
  
a) Les persones que acrediten la competència lingüística mínima en valencià d'un nivell C1 en la forma prevista per l'article 7.3 de l'Ordre 17/2013, de 15 d'abril, de la Conselleria d'Educació, Cultura i Esport (certificat oficial expedit per la Junta Qualificadora de Coneixements de Valencià, per les escoles oficials d'idiomes autoritzades per a impartir aquests ensenyaments o per les universitats de la Comunitat Valenciana), en cas de superar el concurs oposició i ser nomenat personal funcionari en pràctiques, hauran d'obtindre, dins de la fase de pràctiques ordinària i com a part d'aquesta, el Certificat de Capacitació per a l'Ensenyament en Valencià.  
b) Qui no puga acreditar la competència lingüística mínima d'un nivell C1 en valencià en la data finalització del termini de presentació de sol·licituds, haurà de participar, presentant el justificant del pagament de les taxes per a la participació en les proves selectives, el dia 14 de juny de 2016, a les 16.00 hores, en única convocatòria, i a les ciutats de València i Alacant, en una prova de coneixements de valencià nivell C1. La Direcció General de Centres i Personal Docent dictarà una resolució en què anunciarà el lloc de realització de la prova i la composició del tribunal examinador, que es publicarà en el Diari Oficial de la Comunitat Valenciana.  
Les persones que disposen d'una acreditació equivalent al nivell C1 de coneixements de valencià, obligatòriament han de presentar-la el dia 14 de juny, a les 16.00 hores, en la prova selectiva realitzada a aquest efecte.  
Només a les persones que superen aquesta prova se'ls expedirà el certificat administratiu corresponent de la Junta Qualificadora de Coneixements de Valencià (JQCV). A més, se'ls permetrà continuar en el concurs oposició i, en cas de superar el procediment i ser nomenats funcionaris en pràctiques, hauran d'obtindre, durant la fase de pràctiques i com a part d'aquestes, el certificat de Capacitació per a l'Ensenyament en Valencià.   
Abans de l'inici de les proves de la fase d'oposició, els tribunals disposaran de la relació d'aspirants que reuneixen el requisit de la base 2.1.1.d) o que han superat les proves prèvies previstes en la base 7.1. Les persones que no reunisquen aquest requisit en la data finalització del termini de presentació de sol·licituds o que no hagen superat la prova realitzada per la JQCV en data 14 de juny, no seran admeses a participar en cap de les proves que constitueixen la fase d'oposició.  
7.2. Fase d'oposició  
7.2.1. Contingut de les proves i temaris  
En aquesta fase es valoraran els coneixements específics, científics i tècnics necessaris per a impartir la docència de l'especialitat docent a què s'opta, així com la seua aptitud pedagògica i el seu domini de les tècniques necessàries per a l'exercici docent.  
De conformitat amb el que preveu l'Ordre ECD/191/2012, de 6 de febrer, per la qual es regulen els temaris que han de regir en els procediments d'ingrés, accessos i adquisició de noves especialitats en els cossos docents establits en la Llei Orgànica 2/2006, de 3 de maig, d'Educació, seran aplicables els temaris vigents que corresponguen a cada cos i especialitat d'acord amb el que s'assenyala en les bases específiques d'aquesta convocatòria.  
La fase d'oposició constarà de dos proves que tindran caràcter eliminatori i es realitzaran en l'ordre següent:  
0.4.5.7. Primera prova  
Tindrà per objecte la demostració dels coneixements específics de l'especialitat a què s'opta i constarà de dos parts que seran valorades conjuntament:  
Part A. Consistirà en el desenvolupament, per escrit, d'un tema triat per la persona aspirant dels extrets a l'atzar pel tribunal de forma proporcional al nombre de temes del temari de cada especialitat, i atesos els criteris següents:  
a) En les especialitats que tinguen un nombre no superior a 25 temes, haurà de triar-se entre dos temes.  
b) En les especialitats que tinguen un número superior a 25 temes i inferior a 51, haurà de triar-se entre tres temes.  
c) En les especialitats que tinguen un número superior a 50 temes, haurà de triar-se entre quatre temes.  
Per a la realització d'aquesta part A de la prova es disposarà de dos hores, i, una vegada finalitzat l'exercici, els tribunals iniciaran la lectura pública per part de les persones aspirants de l'exercici realitzat.  
Part B. Consistirà en la realització d'una prova pràctica que permetrà comprovar que es posseeix una formació científica i un domini de les habilitats tècniques corresponents a l'especialitat a què s'opte. El temps de què es disposarà per a la realització serà el que determine la comissió de selecció o, si és el cas, el tribunal, si aquest és únic, d'acord amb el que disposa l'annex IV d'aquesta ordre, en el qual també s'estableixen les especificacions, pautes i criteris sobre les quals elaborar aquesta prova per a cada especialitat convocada.  
7.1.3.7. Segona prova  
Tindrà per objecte la comprovació de l'aptitud pedagògica de la persona aspirant i el seu domini de les tècniques necessàries per a l'exercici docent, i consistirà en la presentació d'una programació didàctica i en l'elaboració i l'exposició oral d'una unitat didàctica.  
A) Presentació i defensa d'una programació didàctica  
La programació didàctica farà referència al currículum vigent en aquest curs escolar a la Comunitat Valenciana, d'una àrea, matèria, mòdul o assignatura relacionats amb l'especialitat per la qual s'hi participa, i en la qual hauran d'especificar-se cada un dels elements que s'indiquen en l'annex II d'aquesta convocatòria.  
Aquesta programació es correspondrà amb un curs escolar d'un dels nivells o etapes educatius en què el professorat d'aquesta especialitat tinga atribuïda competència docent per a impartir-la.  
En el cas de les persones aspirants a l'ingrés en el cos de professors d'Ensenyament Secundari, la programació podrà estar referida bé a l'etapa de l'Educació Secundària Obligatòria, i en aquest cas la mateixa haurà de fer referència a les competències bàsiques, o bé al Batxillerat o als cicles formatius de Formació Professional.  
En el cas de les persones aspirants a l'ingrés en el cos de professors tècnics de Formació Professional, la programació estarà referida als cicles formatius de Formació Professional.  
En el cas de les persones aspirants a l'ingrés en el cos de professors de Música i Arts Escèniques, la programació estarà referida als ensenyaments professionals, de l'especialitat convocada, per a l'ensenyament de Música. En el cas concret de Dansa Contemporània, la programació estarà referida a l'assignatura Tècniques de Dansa Contemporània.  
  
La programació esmentada, que tindrà caràcter personal i haurà de ser elaborada de forma individual per cada aspirant, haurà d'entregar-se al tribunal en el moment de comparéixer a la crida per a la realització de la part B de la primera prova, i l'elaboració s'ajustarà a allò que s'ha disposat per a cada cos en l'annex II, i es defensarà davant d'aquest conjuntament amb l'exposició de la unitat didàctica. L'acte d'entrega de la programació didàctica té caràcter personal, raó per la qual no podran admetre's acreditacions ni poders de representació.  
Les persones que no presenten la programació didàctica, s'entendrà que renuncien a continuar el procés selectiu i perdran tots els drets derivats d'aquest; en el cas que el tribunal detecte que la programació didàctica no compleix el requisit d'elaboració pròpia, no serà qualificada.  
  
En el moment de la defensa, la persona aspirant podrà utilitzar un exemplar de la programació aportada per ella mateixa i un guió que no excedirà d'un foli, que s'entregaran al tribunal quan aquella finalitze.  
  
B) Preparació i exposició d'una unitat didàctica  
La preparació i l'exposició oral, davant d'un tribunal, d'una unitat didàctica, podran estar relacionades amb la programació presentada o elaborada a partir del temari oficial de l'especialitat. En el primer cas, la persona aspirant triarà el contingut de la unitat didàctica d'entre tres extretes a l'atzar per ella mateixa de la seua pròpia programació; en el segon cas, triarà el contingut de la unitat didàctica d'un tema d'entre tres extrets a l'atzar per ella mateixa, del temari oficial de l'especialitat.  
  
En l'elaboració de l'esmentada unitat didàctica hauran de concretar-se els objectius d'aprenentatge perseguits, els continguts, les activitats d'ensenyament i aprenentatge que es plantejaran en l'aula i els seus procediments d'avaluació.  
En les especialitats de Formació Professional Inicial, tant del cos de professors d'Ensenyament Secundari com del de professors tècnics de Formació Professional, la unitat didàctica podrà referir-se a unitats de treball i hauran de relacionar-se amb els criteris de realització associats a les corresponents unitats de competències pròpies del perfil professional de què es tracte. Així mateix, en les especialitats Orientació Educativa i Serveis a la Comunitat es podrà optar per desenvolupar un programa d'intervenció en un centre escolar o en un equip d'orientació educativa i psicopedagògica.  
En el cas de les persones aspirants a l'ingrés en el cos de professors de Música i Arts Escèniques, la unitat didàctica estarà referida a un dels sis cursos dels ensenyaments professionals de Música o Dansa.  
  
La persona aspirant disposarà d'una hora per a la preparació de la unitat didàctica, i podrà utilitzar el material que considere oportú. Per a l'exposició, que serà pública, podrà utilitzar el material auxiliar que considere adequat, que haurà d'aportar ella mateixa, així com un guió o equivalent que no excedirà d'un foli i que s'entregarà al tribunal quan aquella finalitze, juntament a l'exemplar de la programació que utilitze.  
  
Es disposarà d'un màxim d'una hora per a la defensa oral de la programació i l'exposició de la unitat didàctica; l'exposició s'iniciarà amb la defensa de la programació didàctica presentada, que no podrà sobrepassar els trenta minuts, i a continuació es realitzarà l'exposició de la unitat didàctica.  
Tots els exercicis de l'especialitat Anglés es realitzaran en aquest idioma.  
7.3. Fase de concurs  
7.3.1. Forma d'acreditació de mèrits  
En aquesta fase només seran tinguts en compte els mèrits perfeccionats abans de la finalització del termini de presentació de sol·licituds establit en la base 3.4 d'aquesta ordre, acreditats documentalment tal com s'indica en l'annex I. A aquests efectes, els tribunals hauran de confrontar els documents que s'aporten per a la valoració de mèrits.  
Les persones aspirants es responsabilitzen expressament de la documentació aportada. En cas de falsedat o de manipulació en algun document, perdran el dret a la participació en aquesta convocatòria, amb independència de la responsabilitat que corresponga.  
L'Administració es reserva el dret a requerir, en qualsevol moment del desenvolupament del procediment, l'acreditació de la documentació que es considere necessària.  
7.3.2. Presentació de mèrits.  
Per a la valoració dels mèrits, que s'aplicarà únicament a les persones que superen la fase d'oposició, aquestes els presentaran davant del corresponent tribunal l'endemà hàbil de la publicació de la qualificació final de la fase d'oposició, ordenats d'acord amb els tres blocs que conformen el barem de l'annex I d'aquesta convocatòria, i hi adjuntaran el model de declaració de mèrits de l'annex V.  
7.4. Fase de pràctiques  
Les persones que siguen seleccionades d'acord amb la base 9 hauran de realitzar un període de pràctiques tutelades que formaran part del procés selectiu i que tindran per objecte comprovar la seua aptitud per a la docència, i, si és el cas, obtindre el Certificat de Capacitació per a l'Ensenyament en Valencià.  
El personal funcionari en pràctiques serà sotmés a un examen de vigilància de la salut en compliment del que estableix l'article 22 de la Llei 31/1995, de 8 de novembre, de Prevenció de Riscos Laborals, als efectes de determinar la seua aptitud mèdico-laboral per a l'exercici de les funcions habitualment realitzades en el cos corresponent. A aquest efecte, el Servei de Prevenció citarà el personal funcionari en pràctiques.  
Les persones que no obtinguen l'aptitud medico-laboral com a conseqüència de l'examen de vigilància de la salut i les que es neguen a realitzar-lo, perdran tots els drets adquirits fins a aquest moment, i no podran ser nomenades personal funcionari de carrera.  
  
8. Qualificació  
8.1. Qualificació de la fase d'oposició  
La qualificació corresponent a la fase d'oposició serà la mitjana aritmètica de les puntuacions obtingudes en les proves que integren aquesta fase, quan totes hagen sigut superades, i de la manera que s'indica a continuació:  
a) Primera prova  
Els tribunals valoraran aquesta prova de la fase d'oposició de zero a deu punts.  
Cada una de les dos parts de què consta suposarà cinc punts dels deu que comprendrà la valoració total d'aquesta prova.  
Per a superar-la, s'haurà d'aconseguir una puntuació mínima igual o superior a cinc punts, i aquesta serà el resultat de sumar les puntuacions corresponents a les dos parts. A aquests efectes, la puntuació obtinguda en cada una de les parts haurà de ser igual o superior al 25 % de la puntuació assignada a aquestes.  
La puntuació de cada aspirant en cada part de la prova serà la mitjana aritmètica de les qualificacions de tots els membres presents en el tribunal. Quan entre les puntuacions atorgades pels membres del tribunal hi haja una diferència de tres o més enters, en seran automàticament excloses les qualificacions màxima i mínima, i la puntuació mitjana es trobarà entre les qualificacions restants.  
Una vegada finalitzada la prova, els tribunals publicaran als taulers d'anuncis dels locals on actuen, les puntuacions obtingudes per tots les persones participants, i hi hauran de figurar separades les d'aquelles que l'hagen superada i que, per tant, podran realitzar la següent prova.  
  
Contra aquesta publicació, que no posa fi al procediment, no és possible interposar cap recurs, però les persones interessats sí que poden interposar el corresponent recurs contra la publicació de les llistes de persones aspirants seleccionades.  
Les persones que no hagen realitzat les dos parts de què consta la primera prova seran qualificades com no presentades.  
b) Segona prova  
Aquesta prova es valorarà globalment de zero a deu punts, i caldrà aconseguir per a superar-la una puntuació igual o superior a cinc punts.  
  
La puntuació de cada aspirant en cada part de la prova serà la mitjana aritmètica de les qualificacions de tots els membres presents en el tribunal. Quan entre les puntuacions atorgades per cada membre del tribunal hi haja una diferència de tres o més enters, en seran automàticament excloses les qualificacions màxima i mínima, i la puntuació mitjana es calcularà entre les qualificacions restants.  
Una vegada finalitzada aquesta prova, els tribunals publicaran als taulers d'anuncis dels locals on actuen, les puntuacions obtingudes per totes les persones participants, i hi hauran de figurar separades les d'aquelles que l'hagen superada. Així mateix, convocaran per al següent dia hàbil a la seu del tribunal, les persones que hagen superat la fase d'oposició, per a la presentació dels mèrits de la fase de concurs.  
8.2. Valoració de la fase de concurs  
L'assignació de la puntuació que corresponga a les persones aspirants en aquesta fase, segons el barem arreplegat en l'annex I, es portarà a efecte pels tribunals corresponents.  
Tots els mèrits al·legats han de posseir-se en el moment de la data de finalització del termini de presentació d'instàncies, i s'entén que únicament seran baremats aquells mèrits perfeccionats fins a aquesta data.  
Les persones aspirants es responsabilitzaran expressament de la veracitat de la documentació aportada. En cas de falsedat o de manipulació en algun document, perdran el dret a la participació en aquesta convocatòria, amb independència de la responsabilitat penal que se'ls puga imputar per falsedat documental.  
Únicament a les persones que hagen superat les proves corresponents a la fase d'oposició se les sumarà la puntuació obtinguda en la fase de concurs a fi d'obtindre la puntuació global a què es refereix la base 9 d'aquesta ordre.  
La puntuació aconseguida en la fase de concurs per les persones que hagen superat la fase d'oposició es farà pública als taulers d'anuncis dels llocs d'actuació dels corresponents tribunals.  
Les persones interessades podran presentar contra aquesta, en el termini de vint-i-quatre hores comptades a partir de ser exposades, les al·legacions que estimen oportunes, per mitjà d'un escrit adreçat al tribunal, al qual correspon estudiar-les i resoldre-les.  
Una vegada estimades o desestimades les reclamacions, els tribunals publicaran els resultats de la baremació definitiva dels mèrits. La publicació es durà a terme als taulers d'anuncis dels llocs d'actuació dels tribunals corresponents.  
Contra la resolució, les persones interessades podran interposar un recurs d'alçada davant del director general de Centres i Personal Docent, en el termini d'un mes a comptar l'endemà de la publicació als taulers d'anuncis, d'acord amb el que preveuen els articles 107, 114 i 115 de la Llei 30/1992, de 26 de novembre.  
La documentació presentada, incloent-hi la programació didàctica, no serà tornada a les persones que hi hagen participat, i quedarà en poder de l'administració convocant, sense perjuí del que disposa l'article 35 de la Llei 30/1992.  
8.3. Possible expulsió d'aspirants  
Per a garantir que el concurs oposició es realitze d'acord amb els principis de mèrit i capacitat, els tribunals, per mitjà d'una resolució motivada, podran determinar, amb audiència prèvia, l'expulsió d'un opositor o opositora, i en aquest cas passarà a formar part de la llista de persones aspirants excloses i no figurarà en la llista d'interinitats ni tindrà dret a la devolució de les taxes.  
  
9. Superació de les fases d'oposició i concurs  
Seran seleccionats per a passar a la fase de pràctiques les persones que, una vegada ordenades segons la puntuació global de les fases d'oposició i concurs, tinguen un nombre d'ordre igual o menor al nombre total de places convocades en el corresponent cos i especialitat.  
Per a l'obtenció de la puntuació global, les comissions de selecció ponderaran en dos terços la puntuació obtinguda en la fase d'oposició i en un terç la puntuació obtinguda en la fase de concurs; la puntuació global serà el resultat de la suma d'ambdós fases una vegada realitzades les ponderacions mencionades.  
De conformitat amb el que estableix la base 5.11 d'aquesta convocatòria, correspon a les comissions de selecció l'agregació de les puntuacions corresponents a les distintes fases dels procediments selectius, l'ordenació de les persones aspirants d'acord amb les puntuacions totals aconseguides i la declaració de les que hagen superat les fases esmentades. A aquests efectes, s'atindran al que es disposa en els següents subapartats.  
9.1. Agregació de puntuacions  
Les comissions de selecció agregaran, una vegada ponderades, les puntuacions de la fase de concurs a les persones que hagen aconseguit les puntuacions mínimes exigides en la fase d'oposició, les ordenaran segons les puntuacions totals obtingudes i determinaran les persones aspirants que han superat el procés.  
9.2. Criteris de desempat  
En el cas que, una vegada ordenades les persones aspirants, es produïsquen empats, aquests es resoldran atenent, successivament, els criteris següents:  
1. Més puntuació en la fase d'oposició.  
2. Major puntuació en cada un dels exercicis de l'oposició, per l'ordre en què apareixen en la base 7.2.1 d'aquesta convocatòria.  
3. Major puntuació en els apartats del barem de mèrits per l'ordre en què aquests apareixen en l'annex I de la convocatòria.  
4. Major puntuació en els subapartats del barem de mèrits per l'ordre en què aquests apareixen en l'annex I de la convocatòria.  
Si, amb l'aplicació dels criteris anteriors, continuen els empats en la qualificació per a determinar les persones seleccionades, aquests es resoldran per mitjà d'una prova complementària davant de la comissió de selecció, que consistirà en el desenvolupament d'un tema extret a l'atzar d'entre els que formen part del temari oficial de l'especialitat, durant un temps màxim de trenta minuts.  
9.3. Declaració de persones aspirants seleccionades  
En cap cas podrà declarar-se que ha superat el concurs oposició un nombre més gran d'aspirants que el nombre de places convocades. Qualsevol proposta que contravinga el que s'ha establit anteriorment serà nul·la de ple dret.  
9.4. Llista única de persones aspirants seleccionades  
Les comissions de selecció, una vegada finalitzades les actuacions a què es refereixen els apartats anteriors, elaboraran la llista de persones aspirants seleccionades. Per a això, confeccionaran una llista única de persones seleccionades de la seua especialitat en què figuraran tant les ingressades pel torn lliure com les acollides a la reserva de persones amb diversitat funcional, ordenades per la puntuació obtinguda.  
9.5. Publicació de la llista de persones aspirants seleccionades  
Aquesta llista es publicarà als taulers d'anuncis de la Conselleria d'Educació, Investigació, Cultura i Esport i en la pàgina web de la Conselleria d'Educació, Investigació, Cultura i Esport (http://www.ceice.gva.es), i s'establirà un termini de tres dies per a la reclamació i esmena de possibles errors materials, de fet o aritmètics.  
  
9.6. Recursos contra la llista de persones aspirants seleccionades  
Contra la llista de persones aspirants seleccionades podrà interposar-se un recurs d'alçada davant del director general de Centres i Personal Docent en el termini d'un mes a comptar de l'endemà de la data de publicació de les llistes al tauler d'anuncis corresponent, de conformitat amb el que disposen els articles 107, 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
9.7. Aspirants que aproven per diverses especialitats o cossos  
Les persones que superen el concurs oposició per dos o més cossos o per dos o més especialitats del mateix cos, hauran de triar un dels llocs i podran sol·licitar una pròrroga per a la realització del període de pràctiques en l'altre o els altres llocs.  
9.8. Aspirants que aproven per distintes administracions educatives  
  
Les persones que concórreguen al concurs oposició per a l'ingrés en el mateix cos en convocatòries corresponents a distintes administracions educatives i el superen, hauran d'optar, en el termini de 10 dies hàbils comptats a partir de l'endemà de la publicació de les llistes de persones seleccionades, per una d'aquelles, per mitjà d'una instància adreçada a la Direcció General de Centres i Personal Docent, i renunciaran a tots els drets que els puguen correspondre per la participació en les altres. Si no es realitza aquesta opció, l'acceptació del primer nomenament com a personal funcionari en pràctiques s'entendrà com a renúncia tàcita als altres.  
9.9. Inalterabilitat de les places assignades  
Una vegada publicades les llistes del personal seleccionat, si algú renunciara a la plaça obtinguda, o per motius degudament justificats perdera tots els drets derivats del procediment, en cap cas podrà considerar-se seleccionada la persona que, per ordre de puntuació, ocupe el lloc immediatament posterior al de l'última que figure en la llista del cos i especialitat corresponent. Així mateix, la declaració de pròrroga en la fase de pràctiques tampoc suposarà la modificació en les places assignades a la resta d'aspirants.  
  
10. Presentació de documents per les persones aspirants seleccionades  
10.1. Termini i lloc de presentació  
En el termini d'un mes a comptar de l'endemà de la publicació de la llista de les persones aspirants seleccionades, aquestes hauran de presentar en la Direcció General de Centres i Personal Docent de la Conselleria d'Educació, Investigació, Cultura i Esport, preferentment en el Registre General, això sense perjuí del dret a utilitzar qualsevol dels altres mitjans assenyalats en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb el que disposa l'article 20 del Decret 191/2014, de 14 de novembre, del Consell, pel qual es regula l'atenció a la ciutadania, el registre d'entrada i eixida d'escrits i l'ordenació de les oficines de registre en l'Administració de la Generalitat, la documentació següent:  
  
10.1.1. Documentació que cal presentar  
Totes les persones aspirants que hagen sigut seleccionades hauran de remetre la següent documentació general:  
a) Fotocòpia compulsada del títol al·legat per a participar-hi o, a falta d'això, certificat supletori provisional, expedit per la universitat de conformitat amb el que preveu el Reial Decret 1002/2010, de 5 d'agost, sobre expedició de títols universitaris oficials, amb una antiguitat màxima d'un any des de la data d'emissió del certificat. En el cas que la data del títol o del certificat acadèmic siga posterior al dia en què va expirar el termini de presentació de sol·licituds fixat en la convocatòria, haurà de fer-se constar la data de finalització dels estudis.  
  
En el cas que la titulació s'haja obtingut a l'estranger, haurà d'adjuntar-se la corresponent homologació o credencial de reconeixement.  
  
b) Declaració jurada o promesa de no haver sigut separat o separada, per mitjà d'un expedient disciplinari, del servei de cap administració pública o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per a exercir funcions semblants a les que exercien en el cas del personal laboral, de què haguera sigut separat o en què haguera estat inhabilitat, segons el model que figura com a annex III d'aquesta convocatòria.  
En el cas de ser nacional d'un altre estat, hauran de presentar una declaració jurada o promesa de no trobar-se inhabilitat o en situació equivalent ni haver sigut sotmés a sanció disciplinària o equivalent que impedisca, en el seu estat, en els mateixos termes, l'accés a l'ocupació pública.  
c) Les persones que hagen fet valdre la seua condició de persones amb diversitat funcional hauran de presentar l'original o una còpia compulsada del certificat dels òrgans competents de la Generalitat, de l'Estat o de la resta de les comunitats autònomes, que acredite aquesta condició, i també hauran de presentar l'original o una còpia compulsada del certificat dels esmentats òrgans, acreditatiu de la compatibilitat amb l'exercici de les funcions corresponents al cos i l'especialitat en què hagen sigut seleccionats.  
d) Fotocòpia del document nacional d'identitat o, si és el cas, del document acreditatiu de la identitat, expedit per les autoritats competents.  
e) Les persones que no posseïsquen la nacionalitat espanyola i que hi participen en virtut del que preveu el paràgraf segon de la base 2.1.1.a), hauran d'acreditar documentalment, per mitjà d'una còpia compulsada, el compliment d'aquest requisit.  
f) Les persones que no tinguen la nacionalitat espanyola i el seu coneixement del castellà no es deduïsca del seu origen, hauran de presentar, per a acreditar-ho, una còpia compulsada d'alguna de les titulacions o dels certificats enumerats en la base 7.1.1 d'aquesta convocatòria.  
g) Certificat mèdic original acreditatiu de no patir cap malaltia ni estar afectat per limitació física o psíquica que siga incompatible amb l'exercici de les funcions corresponents al cos i especialitat per la qual ha sigut seleccionat, excepte les persones que presenten el certificat requerit en l'apartat c.  
h) Fotocòpia compulsada del certificat de Capacitació per a l'Ensenyament en Valencià o del Diploma de Mestre de Valencià, o, si és el cas, certificat oficial de coneixements de valencià de nivell C1, expedit per la Junta Qualificadora de Coneixements de Valencià, per les escoles oficials d'idiomes autoritzades per a impartir aquests ensenyaments o per les universitats de la Comunitat Valenciana.  
i) Fotocòpia compulsada del certificat o del títol que acredita la possessió de la formació pedagògica i didàctica, o si és el cas, del títol que acredita l'exempció d'aquest requisit, d'acord amb el que estableixen els apartats 15.3, 16.3, 17.3 i 18.3 de les bases específiques.  
D'acord amb l'apartat esmentat, quan s'al·legue, en substitució de la formació esmentada, docència efectiva, s'acreditarà, si es tracta d'un centre públic, per mitjà d'un certificat expedit pel secretari, amb el vistiplau del director del centre, i s'hi consignarà el número de registre personal, i pel director del centre amb el vistiplau de la Inspecció educativa si es tracta d'un centre privat.  
j) Certificat negatiu subscrit pel Registre Central de Delinqüents Sexuals. Les persones aspirants d'origen estranger o que tinguen doble nacionalitat, hauran d'aportar, a més, un certificat que acredite l'absència de condemnes penals als seus països d'origen o del que és nacional respecte dels delictes contra la llibertat i indemnitat sexuals o per tràfic d'éssers humans amb fins d'explotació sexual, incloent-hi la pornografia.  
10.2. Documentació que ha de presentar el personal funcionari de carrera  
Les persones que tinguen la condició de personal funcionari de carrera estaran exemptes de justificar documentalment les condicions i requisits ja demostrats per a obtindre el seu anterior nomenament, i hauran de presentar en aquest cas un certificat o full de serveis de l'organisme de què depenga, per a acreditar aquesta condició, en la qual es consignen de manera expressa les dades següents:  
a) Indicació del cos a què pertanyen, número de registre de personal i si es troben en servei actiu.  
b) Nombre d'anys com a personal funcionari de carrera.  
c) Lloc i data de naixement.  
d) Títol acadèmic que posseeix i data d'expedició.  
Si en el certificat no pot fer-se constar algunes de les dades exigides en el paràgraf anterior, perquè no consten en els expedients personals de les persones interessades, aquestes hauran de remetre separadament la documentació que les acredite.  
10.3. Opció per remuneracions  
Les persones que ja estiguen prestant serveis remunerats en l'Administració com a personal funcionari de carrera o interí, o com a personal laboral, sense perjuí de la situació administrativa o laboral que, d'acord amb la normativa vigent els corresponga, hauran de formular l'opció per la percepció de remuneracions, durant la seua condició de personal funcionari en pràctiques, de conformitat amb el que preveuen l'article 6 del Decret 33/1999, de 9 de març, del Consell, pel qual s'aprova el Reglament de selecció, provisió de llocs de treball i carrera administrativa del personal comprés en l'àmbit d'aplicació de la Llei de Funció Pública Valenciana, així com el Reial Decret 456/1986, de 10 de febrer, pel qual es fixen les retribucions dels funcionaris en pràctiques, modificat pel Reial Decret 213/2003, de 21 de febrer.  
  
10.4. Nul·litat d'actuacions  
Les persones que, dins del termini fixat, i excepte en els casos de força major, no presenten la documentació, o que de l'examen d'aquesta es deduïsca que no tenen algun dels requisits assenyalats en la base 2, no podran ser nomenades funcionàries de carrera i quedaran anul·lades les seues actuacions, sense perjuí de la responsabilitat en què haguen incorregut per falsedat en la sol·licitud inicial.  
  
11. Nomenament de personal funcionari en pràctiques  
11.1. Destinacions del personal funcionari en pràctiques  
La Direcció General de Centres i Personal Docent nomenarà personal funcionari en pràctiques, al llarg del curs escolar, les persones aspirants seleccionades, bé en vacants, bé en substitucions de caràcter temporal, d'acord amb les necessitats del servei, en centres dependents de la Conselleria d'Educació, Investigació, Cultura i Esport, i hauran de realitzar les pràctiques en les destinacions adjudicades.  
Les destinacions que se'ls adjudiquen per a la realització del període de pràctiques tindran caràcter provisional i, en funció de les necessitats del servei, es correspondran prioritàriament amb places de l'especialitat per la qual han superat el procediment selectiu.  
11.2. Exempció de la fase de pràctiques  
Estaran exemptes de l'avaluació de la fase de pràctiques les persones que hagen superat les fases d'oposició i concurs i acrediten haver prestat serveis, almenys, un curs escolar com a personal funcionari docent de carrera.  
  
12. Fase de pràctiques  
12.1. Objecte  
La fase de pràctiques tutelades, que inclourà un període de docència directa i que forma part del procés selectiu, tindrà per objecte comprovar l'aptitud per a la docència de les persones aspirants seleccionades.  
  
En cas de no incorporar-se a les destinacions assignats, s'entendrà que renuncien a tots els drets que puguen correspondre'ls per la participació en el procediment selectiu, excepte si hi ha una causa justa degudament acreditada.  
12.2. Duració i regulació  
La duració de la fase de pràctiques és d'un curs escolar, i serà necessari un mínim de sis mesos de serveis efectius per a ser avaluada; el desenvolupament serà regulat mitjançant una resolució de la Direcció General de Centres i Personal Docent.  
Es designaran comissions qualificadores de la fase de pràctiques que coordinaran les activitats d'inserció en el centre i de formació que hauran de realitzar les persones candidates. La composició es determinarà en la resolució que regule la fase de pràctiques.  
La persona candidata serà tutelada, en aquesta fase, per professorat experimentat, personal funcionari de carrera (preferentment del corresponent cos de catedràtics), designat per la comissió qualificadora corresponent.  
Una vegada finalitzada la fase de pràctiques, les comissions qualificadores seran les encarregades, d'acord amb els criteris que establisca la resolució esmentada, de l'avaluació final, amb la qualificació d?«apte» o «no apte».  
En l'avaluació de la fase de pràctiques es garantirà que les persones que superen aquesta fase posseeixen les capacitats didàctiques necessàries per a la docència. En aquesta avaluació, el professor tutor i el funcionari en pràctiques compartiran la responsabilitat sobre la programació dels ensenyaments dels alumnes d'aquest últim. Així mateix, es tindrà en compte la valoració dels cursos de formació que s'hagen desenvolupat.  
12.3. Acreditació del Certificat de Capacitació per a l'Ensenyament en Valencià  
Als efectes previstos en la base 5.2.1.4 de la convocatòria, el personal funcionari en pràctiques acreditarà davant de les comissions de valoració d'aquesta fase l'obtenció del Certificat de Capacitació per a l'Ensenyament en Valencià, amb la qual cosa quedarà complit el requisit lingüístic i permetrà, junt amb la valoració de la resta de criteris desenvolupats en la resolució reguladora de la fase de pràctiques, la superació de la fase mencionada.  
La comissió avaluadora de la fase de pràctiques no podrà declarar aptes en la fase de pràctiques les persones que no obtinguen en aquest termini ordinari el Certificat de Capacitació per a l'Ensenyament en Valencià, i, per tant, perdran tots els drets derivats del procediment.  
12.4. Efectes de la no-superació  
Les persones que no superen la fase de pràctiques per haver sigut declarades no aptes, podran incorporar-se, amb les persones aspirants seleccionades de la següent promoció que es convoque, per a repetir, per una sola vegada, la realització de la fase de pràctiques, i en aquest cas, el número d'ordre que ocuparà serà l'immediatament següent al que corresponga a l'última de les persones aspirants seleccionades de la seua especialitat. En el cas de no poder incorporar-se a la següent promoció per no haver-se convocat aquest any un procediment d'ingrés al mateix cos i especialitat, realitzaran la fase de pràctiques durant el curs següent a aquell en què va ser qualificada com a «no apte». Les persones que no s'incorporen per a repetir la fase de pràctiques o les que siguen declarades no aptes per segona vegada, perdran tots els drets al seu nomenament com a personal funcionari de carrera, mitjançant una resolució motivada de la Direcció General de Centres i Personal Docent, d'acord amb el que disposa l'article 31 del Reglament d'ingrés, accessos i adquisició de noves especialitats en els cossos docents, aprovat pel Reial Decret 276/2007, de 23 de febrer.  
Les persones que no superen la fase de pràctiques per no haver obtingut el Certificat de Capacitació per a l'Ensenyament en Valencià, no podran repetir la fase de pràctiques i perdran els drets derivats del procediment.  
12.5. Pròrrogues  
Les persones que no pogueren completar el mínim de sis mesos de serveis efectius establit per a aquesta fase del procés selectiu durant el curs corresponent, per causes degudament justificades i apreciades per la Direcció General de Centres i Personal Docent, hauran de presentar una sol·licitud de pròrroga per a la realització de les pràctiques. Si s'estima la seua sol·licitud, no seran qualificades per la comissió de valoració i s'incorporaran a la fase esmentada en el procediment següent, o, si és el cas, en el curs següent per a repetir la fase de pràctiques. No obstant això, la sol·licitud de pròrroga podrà ser autoritzada per una sola vegada.  
12.6. Règim jurídic administratiu  
Des del moment del nomenament de personal funcionari en pràctiques fins al nomenament com personal funcionari de carrera, el seu règim jurídic administratiu serà el de personal funcionari en pràctiques, sempre que estiguen exercint un lloc docent.  
  
13. Nomenament de personal funcionari de carrera  
13.1. Aprovació de l'expedient  
Una vegada conclosa la fase de pràctiques i comprovat que totes les persones aspirants declarades aptes reuneixen els requisits generals i específics de participació establits en aquesta convocatòria, la Direcció General de Centres i Personal Docent aprovarà l'expedient del procés selectiu, que es publicarà en el Diari Oficial de la Comunitat Valenciana, i es remetran les llistes de persones seleccionades en els diferents cossos al Ministeri d'Educació, Cultura i Esport, que procediran al nomenament i l'expedició dels corresponents títols de personal funcionari de carrera del cos docent pel qual hagen participat, de les persones aspirants seleccionades en els procediments selectius duts a terme per aquesta convocatòria, amb efectes del dia 1 de setembre del curs escolar següent a aquell en què van ser declarades aptes en la fase de pràctiques.  
  
Així mateix, per a l'adquisició de la condició de personal funcionari de carrera hauran d'acatar la Constitució, l'Estatut d'Autonomia de la Comunitat Valenciana i la resta de l'ordenament jurídic.  
  
13.2. Destinació definitiva  
D'acord amb el que preveu l'article 10.1.d del Reglament d'ingrés, accessos i adquisició de noves especialitats en els cossos docents, aprovat pel Reial Decret 276/2007, de 23 de febrer, les persones que hagen superat el procés selectiu hauran d'obtindre la seua primera destinació definitiva en l'àmbit de gestió de la Conselleria d'Educació, Investigació, Cultura i Esport, i acudiran amb caràcter forçós al concurs, tal com disposa l'article 13 del Reial Decret 1364/2010, de 29 d'octubre, pel qual es regula el concurs de trasllats d'àmbit estatal entre personal funcionari dels cossos docents previstos en la Llei Orgànica 2/2006, de 3 de maig, d'Educació, i altres procediments de provisió de places que hagen de ser cobertes per aquests.  
  
14. Exercici de llocs en règim d'interinitat  
A les persones participants en el procediment selectiu que no siguen seleccionades els serà aplicable el que disposa l'acord pel qual s'estableix el sistema de provisió de llocs de treball en règim d'interinitat, subscrit el 23 de novembre de 2010 per la Conselleria d'Educació i les organitzacions sindicals representades en la mesa sectorial d'educació i publicat per la Resolució de 26 de novembre de 2010, del director general de Personal (DOCV 1408, 30 de novembre), vigent en el moment de la publicació d'aquesta convocatòria, que determina les condicions i criteris que han de regir la constitució i ordre de les llistes de personal docent que ha d'ocupar els llocs vacants i atendre les substitucions en els centres públics docents, no universitaris, dependents de la Conselleria. Formaran part de les llistes esmentades les persones que hagen participat en els procediments selectius d'ingrés en la funció pública docent convocats a la Comunitat Valenciana, que no hagen sigut seleccionades. A aquests efectes, les persones que no hagen realitzat les dos parts de què consta la primera prova, i per això hagen sigut qualificades com a no presentades d'acord amb el que estableix la base 8.1.a), es considerarà que no han participat en els procediments selectius.  
  
En tot cas, aquestes persones aspirants es comprometen a justificar que estan en possessió dels requisits generals i específics per a l'exercici del lloc pel qual s'han presentat al procediment selectiu en el moment en què, per a això, siguen requerits per l'Administració. Les persones que no hagen superat, almenys, la primera prova (parts A i B) de la fase d'oposició, hauran d'acreditar la idoneïtat per a poder accedir a formar part de les esmentades llistes per mitjà de l'acreditació que posseeixen els títols específics requerits en les corresponents borses extraordinàries.  
  
Les persones que no hagen acreditat estar en possessió del Certificat de Capacitació per a l'Ensenyament en Valencià quedaran temporalment desactivades de la llista.  
Lles persones que no desitgen formar part de les mencionades llistes hauran de fer-ho constar per mitjà d'una declaració expressa en aquest sentit, que haurà d'adjuntar-se a la instància de participació en el moment de presentar-la, d'acord amb model que figura en l'annex VII.  
  
  
CAPÍTOL 2  
Bases específiques  
  
15. Cos de professors d'Ensenyament Secundari  
15.1. Distribució de places per sistemes d'accés  
  
Codi Especialitat Ingrés  
lliure Reserva diversitat funcional Total  
204 Llengua Castellana i Literatura 60 5 65  
205 Geografia i Història 60 5 65  
206 Matemàtiques 38 2 40  
207 Física i Química 23 2 25  
208 Biologia i Geologia 9 1 10  
211 Anglés 28 2 30  
217 Educació Física 38 2 40  
218 Orientació Educativa 43 2 45  
222 Formació i Orientació Laboral 9 1 10  
242 Intervenció Sociocomunitària 19 1 20  
243 Hostaleria i Turisme 9 1 10  
261 Economia 9 1 10  
263 Administració d'Empreses 9 1 10  
270 Processos de Diagnòstic Clínic i Producte Ortoprotètic 9 1 10  
271 Processos Sanitaris 9 1 10  
Total 372 28 400  
  
  
15.2. Titulacions exigides  
Estar en possessió del títol de doctor, llicenciat, enginyer, arquitecte o títol de grau corresponent, o altres títols equivalents als efectes de docència.  
De conformitat amb el que estableix l'annex V del Reglament d'ingrés, accessos i adquisició de noves especialitats en els cossos docents, aprovat pel Reial Decret 276/2007, de 23 de febrer, són equivalents, als efectes de docència, per al cos de professors d'Ensenyament Secundari les titulacions que a continuació es detallen per a cada especialitat:  
  
1. Formació i Orientació Laboral:  
- Diplomat en Ciències Empresarials  
- Diplomat en Relacions Laborals  
- Diplomat en Treball Social  
- Diplomat en Educació Social  
- Diplomat en Gestió i Administració pública  
  
  
2. Intervenció Sociocomunitària:  
- Mestre, en totes les especialitats  
- Diplomat en Treball Social  
- Diplomat en Educació Social  
  
3. Hostaleria i Turisme:  
- Diplomat en Turisme  
  
4. Administració d'Empreses:  
- Diplomat en Ciències Empresarials  
- Diplomat en Gestió i Administració Pública  
  
5. Processos Sanitaris:  
- Diplomat en Infermeria  
  
Les titulacions indicades corresponen al Catàleg de Títols Universitaris Oficials i a les successives incorporacions. També són equivalents les titulacions homòlogues a les especificades, segons el Reial Decret 1954/1994, de 30 de setembre.  
En el cas que les titulacions esmentades s'hagen obtingut a l'estranger, haurà d'estar en possessió de l'homologació corresponent, la qual tindrà efectes des de la data en què siga concedida i s'expedisca la credencial corresponent, segons el Reial Decret 967/2014, de 21 de novembre, pel qual s'estableixen els requisits i el procediment per a l'homologació i la declaració d'equivalència a titulació i a nivell acadèmic universitari oficial, i per a la convalidació d'estudis estrangers d'educació superior, i el procediment per a determinar la correspondència als nivells del marc espanyol de qualificacions per a l'educació superior dels títols oficials d'arquitecte, enginyer, llicenciat, arquitecte tècnic, enginyer tècnic i diplomat, o el reconeixement d'aquests a efectes professionals per a l'exercici a Espanya com a professor d'Educació Secundària, a l'empara del que estableix el Reial Decret 1837/2008, de 8 de novembre, pel qual s'incorporen a l'ordenament jurídic espanyol la Directiva 2005/36/CE, del Parlament Europeu i del Consell, de 7 de setembre, i la Directiva 2006/100/CE, del Consell, de 20 de novembre, que estableix el sistema comunitari de reconeixement de qualificacions professionals.  
15.3. Formació pedagògica i didàctica  
Les persones aspirants hauran d'estar en possessió de la formació pedagògica i didàctica a què es refereix l'article 100.2 de la Llei Orgànica 2/2006, de 3 de maig, d'Educació.  
En virtut del que estableix el Reial Decret 1834/2008, de 8 de novembre, acrediten la formació mencionada les persones que es troben en possessió del títol de màster que habilita per a l'exercici de les professions de professor d'Educació Secundària Obligatòria, Batxillerat, Formació Professional i ensenyaments d'idiomes.  
Així mateix, acrediten aquesta formació les persones que es troben en possessió dels títols professionals d'Especialització Didàctica i el Certificat de Qualificació Pedagògica, organitzats per les universitats a l'empara del que estableix la Llei Orgànica 1/1990, de 3 d'octubre, d'Ordenació General del Sistema Educatiu, així com el Certificat d'Aptitud Pedagògica, tots obtinguts abans de l'1 d'octubre de 2009.  
  
A les persones que acrediten que abans d'1 d'octubre de 2009 han impartit docència durant dos cursos acadèmics complets o, a falta d'això, durant 12 mesos exercits en períodes continus o discontinus, en centres públics o privats d'ensenyament reglat degudament autoritzats, en els nivells i ensenyaments les especialitats docents dels quals es regulen en el Reial Decret 1834/2008, de 8 de novembre, se'ls reconeixerà aquesta docència com a equivalent a la formació pedagògica i didàctica establida en l'article 100.2 de la Llei Orgànica 2/2006, de 3 de maig, d'Educació.  
Estan exceptuades d'aquest requisit les persones que es troben en possessió de títol universitari oficial que habilite per a l'exercici de la professió de mestre, llicenciat en Pedagogia o Psicopedagogia, així com de qualsevol altre títol de llicenciat o una altra titulació declarada equivalent que incloga formació pedagògica i didàctica, quan hagen sigut obtinguts abans de l'1 d'octubre de 2009.  
15.4. Temaris  
De conformitat amb el que preveu l'Ordre ECD/191/2012, de 6 de febrer, per la qual es regulen els temaris que han de regir en els procediments d'ingrés, accessos i adquisició de noves especialitats en els cossos docents establits en la Llei Orgànica 2/2006, de 3 de maig, d'Educació, seran aplicables:  
a) Els temaris establits en l'annex III de l'Ordre de 9 de setembre de 1993, per la qual s'aproven els temaris que han de regir en els procediments d'ingrés, adquisició de noves especialitats i mobilitat per a determinades especialitats dels cossos de mestres, professors d'Ensenyament Secundari i professors d'escoles oficials d'idiomes, regulats pel Reial Decret 850/1993, de 4 de juny, en el que correspon a les especialitats del cos de professors d'Ensenyament Secundari.  
  
b) Els temaris establits en els annexos I i II de l'Ordre d'1 de febrer de 1996, per la qual s'aproven els temaris que han de regir en els procediments d'ingrés, adquisició de noves especialitats i mobilitat per a determinades especialitats dels cossos de professors d'Ensenyament Secundari i professors tècnics de Formació Professional.  
  
  
16. Cos de professors d'escoles oficials d'idiomes  
16.1. Distribució de places per sistemes d'accés  
  
Codi Especialitat Ingrés Lliure Reserva diversitat funcional Total  
406 Espanyol per a estrangers 5 0 5  
408 Francés 9 1 10  
411 Anglés 24 1 25  
412 Italià 4 1 5  
418 Valencià 4 1 5  
Total 46 4 50  
  
  
16.2. Titulacions exigides  
Estar en possessió del títol de doctor, llicenciat, enginyer, arquitecte o títol de grau corresponent, o altres títols equivalents als efectes de docència.  
En el cas que aquestes titulacions s'hagen obtingut a l'estranger, haurà d'estar en possessió de l'homologació corresponent, la qual tindrà efectes des de la data en què siga concedida i s'expedisca la credencial corresponent, segons el Reial Decret 967/2014, de 21 de novembre, pel qual s'estableixen els requisits i el procediment per a l'homologació i declaració d'equivalència a titulació i a nivell acadèmic universitari oficial i per a la convalidació d'estudis estrangers d'educació superior, i el procediment per a determinar la correspondència als nivells del marc espanyol de qualificacions per a l'educació superior dels títols oficials d'arquitecte, enginyer, llicenciat, arquitecte tècnic, enginyer tècnic i diplomat, o el reconeixement d'això a efectes professionals per a l'exercici a Espanya com a docent d'ensenyaments no universitaris, a l'empara del que estableix el Reial Decret 1837/2008, de 8 de novembre, pel qual s'incorporen a l'ordenament jurídic espanyol la Directiva 2005/36/CE, del Parlament Europeu i del Consell, de 7 de setembre, i la Directiva 2006/100/CE, del Consell, de 20 de novembre, que estableix el sistema comunitari de reconeixement de qualificacions professionals.  
  
16.3. Formació pedagògica i didàctica  
Les persones aspirants hauran d'estar en possessió de la formació pedagògica i didàctica a què es refereix l'article 100.2 de la Llei Orgànica 2/2006, de 3 de maig, d'Educació.  
En virtut del que estableix el Reial Decret 1834/2008, de 8 de novembre, acrediten aquesta formació les persones que es troben en possessió del títol de màster que habilita per a l'exercici de les professions de professor d'Educació Secundària Obligatòria, Batxillerat, Formació Professional i ensenyaments d'idiomes.  
Així mateix, acrediten aquesta formació les persones que es troben en possessió dels títols professionals d'Especialització Didàctica i el Certificat de Qualificació Pedagògica, organitzats per les universitats a l'empara del que estableix la Llei Orgànica 1/1990, de 3 d'octubre, d'Ordenació General del Sistema Educatiu, així com el Certificat d'Aptitud Pedagògica, tots obtinguts abans de l'1 d'octubre de 2009.  
  
A les persones que acrediten que abans de l'1 d'octubre de 2009 han impartit docència durant dos cursos acadèmics complets o, a falta d'això, durant 12 mesos exercits en períodes continus o discontinus, en centres públics o privats d'ensenyament reglat degudament autoritzats, en els nivells i ensenyaments les especialitats docents dels quals es regulen en el Reial Decret 1834/2008, de 8 de novembre, se'ls reconeixerà aquesta docència com a equivalent a la formació pedagògica i didàctica establida en l'article 100.2 de la Llei Orgànica 2/2006, de 3 de maig, d'Educació.  
Estan exceptuades d'aquest requisit les persones que es troben en possessió de títol universitari oficial que habilite per a l'exercici de la professió de mestre, llicenciat en Pedagogia o Psicopedagogia, així com de qualsevol altre títol de llicenciat o una altra titulació declarada equivalent que incloga formació pedagògica i didàctica, quan hagen sigut obtinguts abans de l'1 d'octubre de 2009.  
16.4. Temaris  
De conformitat amb el que preveu l'Ordre ECD/191/2012, de 6 de febrer, per la qual es regulen els temaris que han de regir en els procediments d'ingrés, accessos i adquisició de noves especialitats en els cossos docents establits en la Llei Orgànica 2/2006, de 3 de maig, d'Educació, en els procediments selectius d'ingrés, accessos, i adquisició de noves especialitats en el cos de professors d'escoles oficials d'idiomes, seran aplicables per a les especialitats d'Espanyol per a estrangers, Francés, Anglés i Italià els temaris previstos en l'annex VI de l'Ordre de 9 de setembre de 1993, per la qual s'aproven els temaris que han de regir en els procediments d'ingrés, adquisició de noves especialitats i mobilitat per a determinades especialitats dels cossos de mestres, professors d'Ensenyament Secundari i professors d'escoles oficials d'idiomes, regulats pel Reial Decret 850/1993, de 4 de juny. Per a l'especialitat de Valencià dels professors d'escoles oficials d'idiomes seran aplicables els temaris previstos en l'Ordre ECD/2606/2003, de 28 de juliol, per la qual s'aproven els temaris que han de regir en els procediments d'ingrés, adquisició de nova especialitat i mobilitat per a les especialitats de Català i Gallec dels professors d'escoles oficials d'idiomes, regulats pel Reial Decret 850/1993, de 4 de juny.  
  
  
17. Cos de professors de Música i Arts Escèniques  
17.1. Distribució de places per sistemes d'accés  
  
Codi Especialitat Ingrés Lliure Reserva diversitat funcional Total  
6C2 Piano 18 2 20  
6D5 Dansa Contemporània 3 0 3  
6F8 Llenguatge Musical 6 1 7  
Total 27 3 30  
  
  
17.2. Titulacions exigides  
Estar en possessió del títol de doctor, llicenciat, enginyer, arquitecte o títol de grau corresponent, o altres títols equivalents als efectes de docència.  
De conformitat amb l'annex VII del Reglament d'ingrés, accessos i adquisició de noves especialitats en els cossos docents aprovat pel Reial Decret 276/2007, de 23 de febrer, són equivalents, als efectes de docència, les titulacions que a continuació es detallen:  
  
Per a les especialitats de Música:  
- Títol de professor expedit a l'empara del Decret 2618/1966, de 10 de setembre.  
- Diploma de Cantant d'Òpera, expedit a l'empara del Decret 313/1970, de 29 de gener.  
Per a les especialitats de Dansa:  
Documents acreditatius de la superació completa d'estudis oficials de Dansa, expedits de conformitat amb el que disposa el Reial Decret 600/1999, de 16 d'abril.  
En el cas que aquestes titulacions s'hagen obtingut a l'estranger, haurà d'estar en possessió de l'homologació corresponent, la qual tindrà efectes des de la data en què siga concedida i s'expedisca la corresponent credencial, segons el Reial Decret 967/2014, de 21 de novembre, pel qual s'estableixen els requisits i el procediment per a l'homologació i declaració d'equivalència a titulació i a nivell acadèmic universitari oficial i per a la convalidació d'estudis estrangers d'educació superior, i el procediment per a determinar la correspondència als nivells del marc Espanyol de qualificacions per a l'educació superior dels títols oficials d'arquitecte, enginyer, llicenciat, arquitecte tècnic, enginyer tècnic i diplomat, o el reconeixement d'això a efectes professionals per a l'exercici a Espanya com a docent d'ensenyaments no universitaris, a l'empara del que estableix el Reial Decret 1837/2008, de 8 de novembre, pel qual s'incorporen a l'ordenament jurídic espanyol la Directiva 2005/36/CE, del Parlament Europeu i del Consell, de 7 de setembre, i la Directiva 2006/100/CE, del Consell, de 20 de novembre, que estableix el sistema comunitari de reconeixement de qualificacions professionals.  
  
17.3. De conformitat amb el que estableix la disposició transitòria única del Reglament d'ingrés, accessos i adquisició de noves especialitats en els cossos docents, aprovat pel Reial Decret 276/2007, de 23 de febrer, fins que no es regule per a cada ensenyament la formació pedagògica i didàctica establida en l'article 100.2 de l'esmentada llei orgànica, queda diferida, en aquesta convocatòria, l'exigència d'aquesta formació als aspirants a l'ingrés en el cos de professors de Música i Arts Escèniques.  
17.4. Temaris  
En els procediments d'ingrés, accessos i adquisició de noves especialitats en el cos de professors de Música i Arts Escèniques seran aplicables els temaris establits en l'Ordre ECD/1753/2015, de 25 d'agost, per la qual s'aproven els temaris que han de regir en els Procediments d'ingrés, accés i adquisició de noves especialitats en el cos de professors de Música i Arts Escèniques en les especialitats vinculades als ensenyaments de Música i de Dansa.  
  
  
18. Cos de professors tècnics de Formació Professional  
18.1. Distribució de places per sistemes d'accés  
  
Codi Especialitat Ingrés  
Lliure Reserva diversitat funcional Total  
345 Operacions i Equips de Producció Agrària 19 1 20  
348 Procediments de Diagnòstic Clínic i Ortoprotètic 5 0 5  
349 Procediments Sanitaris i Assistencials 9 1 10  
351 Processos de Gestió Administrativa 9 1 10  
354 Serveis a la Comunitat 9 1 10  
356 Sistemes i Aplicacions Informàtiques 9 1 10  
Total 60 5 65  
  
  
18.2. Titulacions exigides  
Estar en possessió del títol de diplomat universitari, arquitecte tècnic, enginyer tècnic o el títol de grau corresponent, o altres títols equivalents a l'efecte de docència.  
Per a les especialitats corresponents als títols establits en reials decrets posteriors al Reial Decret 1538/2006, de 15 de desembre, les titulacions de tècnic superior i tècnic especialista es declaren equivalents a les exigides per a l'accés al cos de professors tècnics de Formació Professional, quan el titulat haja exercit com a professor interí en centres públics dependents de la Conselleria d'Educació, Investigació, Cultura i Esport, i en l'especialitat docent a què pretenga accedir, durant un període mínim de dos anys abans del 31 d'agost de 2007. En aquest sentit, es tindran en compte tots els reials decrets corresponents a títols publicats fins a l'últim dia de presentació de sol·licituds d'aquesta convocatòria.  
En el cas que les titulacions esmentades s'hagen obtingut a l'estranger, haurà d'estar en possessió de la corresponent homologació, la qual tindrà efectes des de la data en què siga concedida i s'expedisca la corresponent credencial, segons el Reial Decret 967/2014, de 21 de novembre, pel qual s'estableixen els requisits i el procediment per a l'homologació i declaració d'equivalència a titulació i a nivell acadèmic universitari oficial i per a la convalidació d'estudis estrangers d'educació superior, i el procediment per a determinar la correspondència als nivells del marc espanyol de qualificacions per a l'educació superior dels títols oficials d'arquitecte, enginyer, llicenciat, arquitecte tècnic, enginyer tècnic i diplomat, o el reconeixement d'això a efectes professionals per a l'exercici a Espanya com a docent d'ensenyaments no universitaris, a l'empara del que estableix el Reial Decret 1837/2008, de 8 de novembre, pel qual s'incorporen a l'ordenament jurídic espanyol la Directiva 2005/36/CE, del Parlament Europeu i del Consell, de 7 de setembre, i la Directiva 2006/100/CE, del Consell, de 20 de novembre, que estableix el sistema comunitari de reconeixement de qualificacions professionals.  
18.3. Formació pedagògica i didàctica  
Les persones aspirants hauran d'estar en possessió de la formació pedagògica i didàctica a què es refereix l'article 100.2 de la Llei Orgànica 2/2006, de 3 de maig, d'Educació.  
En virtut del que estableix el Reial Decret 1834/2008, de 8 de novembre, acrediten la formació esmentada les persones que es troben en possessió del títol de màster que habilita per a l'exercici de les professions de professor d'Educació Secundària Obligatòria, Batxillerat, Formació Professional i ensenyaments d'idiomes.  
Així mateix, acrediten aquesta formació les persones que es troben en possessió dels títols professionals d'Especialització Didàctica i el Certificat de Qualificació Pedagògica, organitzats per les universitats a l'empara del que estableix la Llei Orgànica 1/1990, de 3 d'octubre, d'Ordenació General del Sistema Educatiu, així com el Certificat d'Aptitud Pedagògica, tots obtinguts abans de l'1 d'octubre de 2009.  
  
A les persones que acrediten que abans de l'1 d'octubre de 2009 han impartit docència durant dos cursos acadèmics complets o, a falta d'això, durant 12 mesos exercits en períodes continus discontinus, en centres públics o privats d'ensenyament reglat degudament autoritzats, en els nivells i ensenyaments les especialitats docents dels quals es regulen en el Reial Decret 1834/2008, de 8 de novembre, se'ls reconeixerà aquesta docència com a equivalent a la formació pedagògica i didàctica establida en l'article 100.2 de la Llei Orgànica 2/2006, de 3 de maig, d'Educació.  
Estan exceptuades d'aquest requisit les persones que es troben en possessió de títol universitari oficial que habilite per a l'exercici de la professió de mestre, llicenciat en Pedagogia o Psicopedagogia, així com de qualsevol altre títol de llicenciat o una altra titulació declarada equivalent que incloga formació pedagògica i didàctica, quan hagen sigut obtinguts abans de l'1 d'octubre de 2009.  
18.4. Temaris  
De conformitat amb el que preveu l'Ordre ECD/191/2012, de 6 de febrer, per la qual es regulen els temaris que han de regir en els procediments d'ingrés, accessos i adquisició de noves especialitats en els cossos docents establits en la Llei Orgànica 2/2006, de 3 de maig, d'Educació, seran aplicables els temaris establits en l'annex II de l'Ordre d'1 de febrer de 1996 (BOE 13 de febrer), per la qual s'aproven els temaris que han de regir en els procediments d'ingrés, adquisició de noves especialitats i mobilitat per a determinades especialitats dels cossos de professors d'Ensenyament Secundari i professors tècnics de Formació Professional.  
  
  
  
TÍTOL II  
Procediment per a l'adquisició de noves especialitats  
  
Es convoca un procediment perquè els funcionaris de carrera dels cossos de professors d'Ensenyament Secundari, professors d'escoles oficials d'idiomes, professors de Música i Arts Escèniques i professors tècnics de Formació Professional, directament dependents de la Conselleria d'Educació, Investigació, Cultura i Esport, puguen adquirir, d'acord amb el títol V del Reglament d'ingrés, accessos i adquisició de noves especialitats en els cossos docents, aprovat pel Reial Decret 276/2007, de 23 de febrer, una nova especialitat, dins del cos a què pertanyen, de conformitat amb el que estableixen les bases següents:  
  
  
  
  
19. Normes generals  
Les especialitats que podran adquirir-se per mitjà d'aquest procediment seran les mateixes que les convocades per a aquests cossos pel procediment d'ingrés lliure.  
A aquest procediment, en allò no previst en aquesta convocatòria, hi serà aplicable el que disposa la convocatòria del procediment selectiu d'ingrés, que conjuntament es du a terme per aquesta ordre.  
El nombre de sol·licituds condicionarà els llocs d'actuació dels tribunals.  
  
20. Sistema d'habilitació  
D'acord amb el que estableix l'article 54 del Reglament d'ingrés, accessos i adquisició de noves especialitats en els cossos docents, aprovat pel Reial Decret 276/2007, de 23 de febrer, el sistema d'habilitació consistirà en la realització d'una prova, la qual constarà de l'exposició oral d'un tema de l'especialitat a què s'opta, triat per la persona candidat d'entre els extrets a l'atzar pel tribunal, segons la proporció següent:  
  
- En les especialitats que tinguen un nombre superior a 25 temes i inferior a 51, haurà de triar-se entre quatre temes.  
- En les especialitats que tinguen un nombre superior a 50 temes, haurà de triar-se entre cinc temes.  
L'exposició tindrà dos parts: la primera versarà sobre els aspectes científics del tema, i en la segona, l'opositor haurà de fer referència a la relació del tema amb el currículum oficial actualment vigent en aquest curs escolar a la Comunitat Valenciana i en desenvoluparà un aspecte didàctic aplicat a un determinat nivell prèviament establit per ell. Una vegada finalitzada l'exposició, el tribunal podrà realitzar un debat amb la persona candidata sobre el contingut de la seua intervenció.  
  
L'exposició i el debat referits en el paràgraf anterior, que seran públics, tindran una duració màxima, respectivament, de quaranta-cinc minuts i quinze minuts. La persona aspirant disposarà, almenys, d'una hora per a preparar-la, i podrà utilitzar el material que considere oportú.  
  
Per a totes les especialitats del cos de professors de Música i Arts Escèniques, la prova incorporarà continguts de caràcter pràctic, que s'ajustaran al que disposa l'annex IV.  
  
21. Requisits de les persones candidates  
Per a ser admés al procediment d'habilitació, s'hauran de reunir els requisits següents:  
a) Ser personal funcionari de carrera del cos de professors d'Ensenyament Secundari, del cos de professors d'escoles oficials d'idiomes, del cos de professors de Música i Arts Escèniques o del cos de professors tècnics de Formació Professional, directament dependent de la Conselleria d'Educació, Investigació, Cultura i Esport.  
  
En cas del personal funcionari en situació d'excedència voluntària, del personal adscrit a llocs de funció inspectora i del personal adscrit a places en l'exterior o anàlegs, el compliment del requisit de la destinació s'entendrà referit a l'últim centre de destinació immediatament anterior.  
b) Posseir el nivell de titulació i els altres requisits que s'exigeixen per a l'ingrés lliure en l'especialitat que es pretenga adquirir, a excepció de l'acreditació dels idiomes oficials de la Comunitat Valenciana.  
   
Aquests requisits hauran de posseir-se en el dia de finalització del termini de presentació de sol·licituds.  
  
22. Sol·licituds  
22.1. Forma  
22.1.1. Model oficial d'instància  
Les persones que desitgen prendre part en aquest procediment hauran d'emplenar una instància (model 046 € taxes per inscripció en proves selectives), d'acord amb model oficial, que serà facilitada a través de la pàgina web de la Conselleria d'Educació, Investigació, Cultura i Esport (http://www.ceice.gva.es).  
Aquesta sol·licitud tindrà assignat un número de referència identificatiu, i cada participant haurà d'utilitzar necessàriament un joc de tres còpies impreses a través d'internet, de manera que no se'n podran fer fotocòpies, ja que cada sol·licitud ha de tindre un número de referència diferenciat.  
Una vegada emplenada la instància, s'imprimirà per triplicat.  
  
22.1.2. Instància per via telemàtica  
Les persones que disposen de DNI amb certificat electrònic incorporat o de firma electrònica de l'Autoritat de Certificació de la Comunitat Valenciana també podran fer la inscripció per via telemàtica a través del web http://www.ceice.gva.es. En aquest cas no serà necessària la presentació de la inscripció en cap oficina de registre.  
  
22.1.3. Instruccions per a emplenar la instància  
En el moment d'emplenar la instància, faran constar en els requadres corresponents el cos a què pertanyen, el codi i el nom de l'especialitat per la qual desitgen participar. Així mateix, hi hauran de consignar que participen pel procediment d'adquisició de noves especialitats, cosa que caldrà fer constar en el requadre corresponent de la instància. No podrà presentar-se més d'una instància, llevat que s'opte a més d'una especialitat.  
22.2. Llocs de presentació  
Les sol·licituds s'adreçaran al director general de Centres i Personal Docent de la Conselleria d'Educació, Investigació, Cultura i Esport, i les emplenades d'acord amb el que preveu la base 22.1.1 es presentaran preferentment en les direccions territorials d'Educació, Cultura i Esport d'Alacant, Castelló i València (annex VI), o bé als llocs i en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. En el cas que s'opte per presentar la sol·licitud davant d'una oficina de correus, es farà en un sobre obert perquè la instància siga datada i segellada pel funcionari de correus abans de ser certificada. Si no es fa d'aquesta manera, es considerarà presentada en la data d'entrada en qualsevol dels llocs establits en el paràgraf anterior.  
  
Les sol·licituds subscrites per les persones participants a l'estranger podran cursar-se en el termini assenyalat en l'apartat 22.3 d'aquesta base, a través de les representacions diplomàtiques o consulars espanyoles corresponents, les quals les remetran a continuació a l'organisme competent.  
22.3. Termini de presentació  
El termini de presentació de sol·licituds és de vint dies naturals comptats a partir de l'endemà de la publicació d'aquesta convocatòria en el Diari Oficial de la Comunitat Valenciana.  
22.4. Pagament per drets d'examen.  
Les persones aspirants que participen en aquest procediment no abonaran cap quantitat pels drets d'examen.  
  
23. Admissió d'aspirants  
Respecte d'això, és d'aplicació a aquesta convocatòria d'adquisició de noves especialitats la base 4 de la convocatòria del procediment selectiu d'ingrés que, conjuntament, es du a terme per aquesta ordre.  
  
24. Tribunals  
Els tribunals per a aquest procediment seran els mateixos que actuen en els procediments regulats en el títol I.  
Correspon als tribunals:  
a) La valoració dels coneixements propis i específics de l'àmbit cultural, científic o artístic de l'especialitat a què es refereix l'article 54 del Reglament d'ingrés, accessos i adquisició de noves especialitats en els cossos docents, aprovat pel Reial Decret 276/2007, de 23 de febrer.  
  
b) L'elaboració de les llistes d'aspirants que han sigut declarats aptes.  
c) L'elevació de les llistes a què es refereix el paràgraf anterior a l'òrgan convocant.  
En el desenvolupament del procediment, els tribunals resoldran tots els dubtes que puguen sorgir en aplicació d'aquestes normes, així com què s'ha de fer en els casos no previstos.  
  
25. Començament i desenvolupament de les proves  
El començament i desenvolupament de les proves es realitzarà de conformitat amb el que disposa la base 6 de la convocatòria del procediment selectiu d'ingrés.  
26. Qualificació  
26.1. Valoració de la prova  
Els tribunals valoraran la prova com a «apte» o «no apte», i obtindran la nova o noves especialitats únicament les persones aspirants qualificades com a aptes.  
26.2. Publicació i recursos  
La Direcció General de Centres i Personal Docent publicarà en el Diari Oficial de la Comunitat Valenciana la resolució amb les llistes úniques d'aspirants que han aconseguit una nova especialitat.  
Contra aquesta resolució, que posa fi a la via administrativa, podrà interposar-se amb caràcter potestatiu un recurs de reposició davant de la Direcció General de Centres i Personal Docent en el termini d'un mes comptat de l'endemà de la publicació o interposar directament un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació, d'acord amb el que estableixen els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Una vegada publicada l'esmentada llista, les direccions territorials d'Educació, Investigació, Cultura i Esport expediran a les persones interessades la credencial d'habilitació.  
  
NORMES FINALS  
  
Primera  
D'acord amb el que disposa l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, la falta de resolució expressa a les sol·licituds o reclamacions regulades en aquesta ordre tindrà efectes desestimatoris de la sol·licitud o reclamació.  
  
Segona  
De conformitat amb el que estableixen els articles 107, 109, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta ordre, que posa fi a la via administrativa, podrà interposar-se, potestativament, un recurs de reposició davant del conseller d'Educació, Investigació, Cultura i Esport en el termini d'un mes a comptar de l'endemà de la publicació en el Diari Oficial de la Comunitat Valenciana, o bé cabrà plantejar directament un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació.  
  
València, 3 de maig de 2016  
  
El conseller d'Educació, Investigació, Cultura i Esport  
VICENT MARZÀ IBÁÑEZ  
  
  
ANNEX I  
Barem per a la valoració de mèrits per al procediment d'ingrés lliure i reserva de persones amb diversitat funcional.  
  
Les persones aspirants no podran aconseguir més de 10 punts per la valoració dels seus mèrits.  
  
I. Experiència docent prèvia (fins a un màxim de cinc punts)  
1.1. Per cada any d'experiència docent en especialitats del cos a què s'opta en centres públics: 1,0000 punt.  
Per cada mes: 0,0800puntos.  
Documentació acreditativa:  
Full de serveis certificat per la direcció territorial d'Educació, Investigació, Cultura i Esport o l'òrgan competent del ministeri o de les conselleries que tinguen atribuïdes les competències en matèria educativa, o, a falta d'això, certificat del secretari o secretària del centre amb el vistiplau del director o directora, en què conste la presa de possessió i el cessament.  
1.2. Per cada any d'experiència docent en especialitats de distints cossos a què s'opta en centres públics: 0,5000 punts.  
Per cada mes: 0,0400 punts.  
Documentació acreditativa:  
Full de serveis certificat per la direcció territorial d'Educació, Investigació, Cultura i Esport o l'òrgan competent del ministeri o de les conselleries que tinguen atribuïdes les competències en matèria educativa, o, a falta d'això, certificat del secretari o secretària del centre amb el vistiplau del director o directora, en què conste la presa de possessió i el cessament.  
1.3. Per cada any d'experiència docent en especialitats del mateix nivell o etapa educativa que l'impartit pel cos a què s'opta en altres centres: 0,5000 punts.  
Per cada mes: 0,0400 punts.  
Documentació acreditativa:  
Certificat del director o directora amb el vistiplau del Servei d'Inspecció Educativa, en què conste la duració real dels serveis.  
  
1.4. Per cada any d'experiència docent en especialitats de distint nivell o etapa educativa que l'impartit pel cos a què s'opta, en altres centres: 0,2500 punts.  
Per cada mes: 0,0200 punts.  
Documentació acreditativa:  
Certificat del director o directora amb el vistiplau del Servei d'Inspecció Educativa, en què conste la la duració real dels serveis.  
  
No podran acumular-se les puntuacions corresponents als apartats anteriors quan els serveis s'hagen prestat simultàniament en més d'un centre docent.  
En el cas de centres que no estiguen actualment en funcionament, l'experiència docent podrà justificar-se, en defecte del certificat del director o directora, amb el vistiplau del Servei d'Inspecció Educativa, per mitjà d'un certificat expedit pel Servei d'Inspecció esmentat, de conformitat amb les dades que consten en aquella unitat.  
Només es valoraran els serveis prestats en els ensenyaments que correspon impartir als cossos regulats en la LOE.  
Els serveis prestats a l'estranger s'acreditaran per mitjà de certificats expedits per l'administració educativa o l'òrgan competent dels respectius països, en els quals haurà de constar el temps de prestació de serveis; el caràcter del centre, públic o privat; el nivell educatiu, i la matèria impartida, sense perjuí que la Conselleria d'Educació, Investigació, Cultura i Esport puga demanar informes complementaris per a verificar l'autenticitat dels documents presentats. Els serveis prestats a l'estranger es valoraran pel subapartat que corresponga segons les dades que continga el certificat. Aquests certificats hauran de presentar-se traduïts oficialment a alguna de les llengües oficials de la Comunitat Valenciana per un traductor jurat.  
  
No es valorarà l'experiència docent prestada en universitats públiques o privades, ni tampoc l'experiència com a educador o monitor en escoles infantils públiques o privades (cicle de zero a tres anys), així com tampoc les activitats realitzades com a auxiliar de conversació o com a lector.  
S'entén per centres públics els centres a què es refereix el capítol II del títol IV de la LOE, integrats en la xarxa pública de centres creats i sostinguts per les administracions educatives.  
Als efectes d'aquest apartat, es tindrà en compte un màxim de cinc anys, cada un dels quals haurà de ser valorat en només un dels subapartats anteriors.  
  
  
II. Formació acadèmica i permanent (fins a un màxim de cinc punts)  
2.1. Expedient acadèmic en el títol al·legat (fins a un màxim d'1,5000 punts)  
Per aquest apartat es valorarà exclusivament, de la manera que s'indica a continuació, la nota mitjana que s'obtinga de l'expedient acadèmic del títol al·legat sempre que es corresponga amb el nivell de titulació exigit amb caràcter general per a ingrés en el cos (doctor, llicenciat, enginyer o arquitecte per a cossos docents de subgrup A1, o diplomat universitari, enginyer tècnic i arquitecte tècnic per a cossos docents de subgrup A2). En cap cas es valorarà l'expedient acadèmic del títol equivalent als efectes de docència.  
  
  
Escala de 0 a 10 Escala de 0 a 4 Puntuació  
Des de 5,01 a 5,99 Des d'1,005 a 1,499 0,1000 punts  
Des de 6,00 a 7,50 Des d'1,500 a 2,259 0,5000 punts  
Des de 7,51 a 10 Des de 2,260 a 4 1,5000 punts  
  
  
El càlcul de la nota mitjana s'efectuarà sumant les puntuacions de totes les assignatures i dividint el resultat pel nombre d'assignatures.  
  
Per a l'obtenció de la nota mitjana en els casos en què no figure l'expressió numèrica concreta, s'aplicaran les equivalències següents:  
  
  
Qualificació Escala de 0 a 10 Escala de 0 a 4  
Aprovat 5,0000 1  
Bé 6,0000 1,5  
Notable 7,0000 2  
Excel·lent 9,0000 3  
Matrícula d'honor 10,0000 4  
  
  
  
Si el certificat acadèmic conté alguna qualificació donada, al seu torn, en forma literal i numèrica, haurà d'utilitzar-se per al càlcul de la mitjana l'expressió numèrica de la qualificació esmentada.  
Les qualificacions que no apareguen en el certificat acadèmic, ni en forma literal ni en forma numèrica, per constar-hi com a «apte» o «convalidat», seran computades com a 5,000 punts. En el cas de les convalidades, quan s'aporte un certificat que acredite la qualificació que va donar origen a la convalidació, es tindrà en compte la qualificació originària.  
En cap cas s'adoptarà com a puntuació mitjana de l'expedient acadèmic la nota mitjana d'aquest si apareguera en el certificat, tant si és en forma numèrica com en forma literal, així com tampoc es tindran en compte per a obtindre-la les qualificacions corresponents a projectes final de carrera, tesines o qualificacions anàlogues, ni els crèdits obtinguts per activitats formatives no integrades en el pla d'estudis.  
  
Documentació acreditativa:  
La persona candidata haurà d'aportar un certificat acadèmic personal de qualificacions, original o fotocòpia compulsada, en el qual consten les puntuacions corresponents a totes les assignatures i cursos exigits per a l'obtenció del títol al·legat.  
A aquests efectes, les persones aspirants el títol de les quals haja sigut obtingut a l'estranger, hauran d'aportar un certificat expedit per la universitat o l'administració competent en matèria educativa del país en què es va obtindre, on s'indique la nota mitjana deduïda de les qualificacions obtingudes en tota la carrera i expresse, a més, la qualificació màxima obtenible d'acord amb el sistema acadèmic corresponent, a l'efecte de determinar la seua equivalència amb les qualificacions espanyoles.  
2.2. Postgraus, doctorat i premis extraordinaris  
2.2.1 Pel certificat-diploma acreditatiu d'estudis avançats o la suficiència investigadora (Reial Decret 778/1998, de 30 d'abril), el títol oficial de màster (Reial Decret 1393/2007, de 29 d'octubre) o qualsevol altre títol equivalent, sempre que no siga requisit per a ingrés en la funció pública docent: 1,0000 punt.  
No es baremaran en aquest apartat els màster que siguen expedits per les universitats fent ús de la seua autonomia, d'acord amb la disposició onze del Reial Decret 1393/2007, de 20 d'octubre. Tampoc seran objecte de baremació el certificat-diploma acreditatiu d'estudis avançats i la suficiència investigadora quan haja sigut al·legat el títol de doctor.  
  
Documentació acreditativa:  
Fotocòpia compulsada del títol de màster, suficiència investigadora, estudis avançats o equivalent, o, a falta d'això, fotocòpia compulsada del certificat supletori provisional, expedit per la universitat de conformitat amb el que preveu el Reial Decret 1002/2010, de 5 d'agost, sobre expedició de títols universitaris oficials.  
2.2.2. Per posseir el títol de doctor: 1,0000 punt.  
Documentació acreditativa:  
Fotocòpia compulsada del títol de doctor, o, a falta d'això, fotocòpia compulsada del certificat supletori provisional, expedit per la universitat de conformitat amb el que preveu el Reial Decret 1002/2010, de 5 d'agost, sobre expedició de títols universitaris oficials.  
  
2.2.3. Per haver obtingut premi extraordinari en el doctorat: 0,5000 punts.  
Documentació acreditativa:  
Document justificatiu.  
2.3. Altres titulacions universitàries. Per aquest apartat, es valoraran les titulacions universitàries de caràcter oficial, en el cas que no hagen sigut al·legades com a requisit per a l'ingrés en la funció pública docent.  
  
2.3.1. Titulacions de primer cicle  
Per cada diplomatura, enginyeria tècnica, arquitectura tècnica o títols declarats legalment equivalents i pels estudis corresponents al primer cicle d'una llicenciatura, arquitectura o enginyeria: 1,0000 punt.  
  
En el cas d'aspirants a cossos de personal funcionari docent de subgrup A2, no es valoraran per aquest apartat, en cap cas, el primer títol o estudis d'aquesta naturalesa que es presente.  
En el cas d'aspirants a cossos de personal funcionari docent de subgrup A1, no es valoraran per aquest apartat, en cap cas, el títol o estudis d'aquesta naturalesa que haja sigut necessari superar per a l'obtenció del primer títol de llicenciat, enginyer, arquitecte o grau que es presente.  
  
Documentació acreditativa:  
Certificat acadèmic de qualificacions i fotocòpia compulsada tant del títol al·legat per a ingrés en el cos com de tots els que presente com a mèrit, a l'efecte d'acreditar haver cursat completament la titulació al·legada com a mèrit respecte de l'al·legada com a titulació per a l'ingrés en el cos.  
En defecte de títol, al certificat de qualificacions s'acompanyarà el certificat supletori provisional, amb una antiguitat màxima d'un any, expedit per la universitat de conformitat amb el que preveu el Reial Decret 1002/2010, de 5 d'agost, sobre expedició de títols universitaris oficials  
En el cas D'estudis corresponents al primer cicle d'una llicenciatura, certificat acadèmica en què s'acredite haver-los superat.  
  
2.3.2. Titulacions de segon cicle  
Pels estudis corresponents al segon cicle de llicenciatures, enginyeries, arquitectures, graus o títols declarats legalment equivalents: 1,0000 punt.  
En el cas d'aspirants a cossos de personal funcionari docent de subgrup A1, no es valoraran per aquest apartat, en cap cas, el títol o estudis d'aquesta naturalesa que haja sigut necessari superar (primer cicle, segon cicle o, si és el cas, ensenyaments complementàries), per a l'obtenció del primer títol de llicenciat, enginyer, arquitecte o grau que es presente.  
Documentació acreditativa:  
Certificat acadèmic de qualificacions i fotocòpia compulsada tant del títol al·legat per a ingrés en el cos com de tots els que presente com a mèrit, als efectes d'acreditar haver cursat completament la titulació al·legada com a mèrit respecte de l'al·legada com a titulació per a ingrés al cos.  
En defecte de títol, al certificat de qualificacions s'acompanyarà el certificat supletori provisional, amb una antiguitat màxima d'un any, expedit per la universitat de conformitat amb el que preveu el Reial Decret 1002/2010, de 5 d'agost, sobre expedició de títols universitaris oficials.  
En el cas d'estudis corresponents al segon cicle, certificat acadèmic en què s'acredite la haver-los superat.  
La presentació de la fotocòpia del títol de llicenciat, enginyer, arquitecte o grau sense certificat de qualificacions donarà lloc, exclusivament, al reconeixement de la puntuació corresponent a la titulació del segon cicle.  
Als efectes d'aquest apartat, les persones que al·leguen un títol que haja sigut obtingut a l'estranger, hauran d'aportar la corresponent homologació o certificat acadèmic on s'acredite la superació dels estudis corresponents al primer o segon cicle, tenint en compte que la presentació de la fotocòpia del títol de llicenciat, enginyer, arquitecte o grau donarà lloc, exclusivament, al reconeixement de la puntuació corresponent a la titulació del segon cicle.  
No es consideraran com a títols distints les diferents especialitats o mencions que s'assenten en una mateixa titulació. Així mateix, tampoc es consideraran com a títols distints els títols de grau obtinguts per mitjà de la realització d'un curs d'adaptació orientat a qui posseïsca una titulació universitària (diplomatura o llicenciatura) referida als mateixos ensenyaments.  
2.4. Titulacions d'ensenyament de règim especial i de la Formació Professional Inicial. Per aquest apartat es valoraran les titulacions dels ensenyaments de règim especial atorgats per les escoles oficials d'idiomes, conservatoris professionals i superiors de Música i escoles d'Art, així com les de Formació Professional Inicial, cas de no haver sigut al·legades com a requisit per a l'ingrés en la funció pública docent o, si és el cas, no hagen sigut necessàries per a l'obtenció del títol al·legat, de la manera següent:  
2.4.1. Per cada títol professional de Música o Dansa: 0,5000 punts.  
Documentació acreditativa:  
Fotocòpia compulsada del títol al·legat o, a falta d'això, del certificat acadèmic oficial en el qual conste la superació dels estudis que condueixen a obtindre'l i el pagament dels drets d'expedició.  
  
2.4.2. Per cada certificat de nivell avançat o equivalent d'escoles oficials d'idiomes: 0,5000 punts.  
En el cas de certificats de Valencià, només es baremarà pel nivell C2, atès que la competència lingüística mínima requerida és el nivell C1 (base 2.1.1 d).  
Documentació acreditativa:  
Fotocòpia compulsada del títol de l'escola oficial d'idiomes al·legat o, a falta d'això, del certificat acadèmic oficial en el qual conste la superació dels estudis que condueixen a obtindre'l i el pagament dels drets d'expedició.  
2.4.3. Per cada títol de Tècnic Superior d'Arts Plàstiques i Disseny: 0,2000 punts.  
Documentació acreditativa:  
Fotocòpia compulsada del títol al·legat o, a falta d'això, del certificat acadèmic oficial en el qual conste la superació dels estudis que condueixen a obtindre'l i el pagament dels drets d'expedició.  
  
2.4.4. Per cada títol de Tècnic Superior de Formació Professional: 0,2000 punts.  
Documentació acreditativa:  
Fotocòpia compulsada del títol al·legat o, a falta d'això, del certificat acadèmic oficial en el qual conste la superació dels estudis que condueixen a obtindre'l i el pagament dels drets d'expedició.  
  
2.4.5. Per cada títol de Tècnic Esportiu Superior: 0,2000 punts.  
Documentació acreditativa:  
Fotocòpia compulsada del títol al·legat o, a falta d'això, del certificat acadèmic oficial en el qual conste la superació dels estudis que condueixen a obtindre'l i el pagament dels drets d'expedició.  
  
  
  
III. Altres mèrits (fins a un màxim de dos punts).  
3.1. Coneixement d'idiomes  
- Per l'acreditació del domini d'una llengua estrangera corresponent al nivell B2, del Marc Comú Europeu de Referència: 1,0000 punts.  
  
- Per l'acreditació del domini d'una llengua estrangera corresponent al nivell C1, del Marc Comú Europeu de Referència: 1,2500 punts.  
  
- Per l'acreditació del domini d'una llengua estrangera corresponent al nivell C2, del Marc Comú Europeu de Referència: 1,5000 punts.  
  
- Pel certificat de Capacitació per a l'Ensenyament en Llengua Estrangera: 1,7500 punts.  
- Per l'acreditació del domini del valencià corresponent al nivell C2, sempre que no haja sigut al·legat com a requisit: 2,0000 punts.  
  
- Pel diploma de Mestre de Valencià, sempre que no haja sigut al·legat com a requisit: 2,0000 punts.  
Documentació acreditativa:  
Certificats i diplomes que figuren en el Decret 61/2013, del Consell, de 17 de maig, modificat per l'Ordre 93/2013, d'11 de novembre, de la Conselleria d'Educació, Cultura i Esport, així com les entitats reconegudes per les resolucions posteriors.  
Certificats i diplomes que figuren en l'Ordre 17/2003.  
Certificats i diplomes relacionats en l'Ordre de 16 d'agost de 1994, de la Conselleria d'Educació i Ciència, per la qual s'establixen els certificats oficials administratius de coneixements de valencià que expedirà la Junta Qualificadora de Coneixements de Valencià i s'homologuen i es revaliden altres títols i certificats.  
En cap cas es valoraran per aquests apartat certificats del mateix idioma que aquell de l'especialitat pel qual es participa.  
3.2. Formació permanent, participació en grups de treball, projectes educatius i seminaris (fins a un màxim d'1,0000 punt).  
3.2.1. Cursos de formació permanent i perfeccionament, participació en grups de treball, projectes educatius i seminaris (fins a un màxim de 0,7500 punts).  
Per cada curs de formació permanent i perfeccionament superat, relacionat amb l'especialitat a què s'opta o amb l'organització escolar, la didàctica, la psicopedagogia o la sociologia de l'educació, o l'ensenyament en valencià, o per activitats incloses en el pla de formació permanent, i per la participació o coordinació en grups de treball, projectes d'investigació i innovació educativa, plans de millora, projectes de formació en centres, seminaris i activitats anàlogues; tots convocats o autoritzats per la Conselleria d'Educació, Investigació, Cultura i Esport, pel ministeri o per les conselleries que tinguen atribuïdes les competències en matèria educativa, o per institucions sense ànim de lucre, que hagen sigut homologats o reconeguts per les administracions esmentades anteriorment, així com els convocats per les universitats.  
  
5.3.2.8. Cursos de formació  
- Duració no inferior a 30 hores: 0,1000 punts.  
- Duració no inferior a 100 hores: 0,2000 punts.  
A aquests efectes, hi seran acumulables els cursos no inferiors a 20 hores que complisquen els requisits que s'especifiquen en aquest subapartat.  
Documentació acreditativa:  
Certificat expedit per l'òrgan o autoritat competent de la Conselleria d'Educació, Investigació, Cultura i Esport, del ministeri o de les conselleries que tinguen atribuïdes les competències en matèria educativa, o de les institucions sense ànim de lucre que hagen sigut homologats o reconeguts per les administracions esmentades més amunt, així com de les universitats, en què conste de manera expressa el nombre d'hores de duració del curs, i, si és el cas, la col·laboració o el reconeixement de l'administració educativa corresponent; si no s'aporta aquest certificat, no s'obtindrà puntuació per aquest apartat.  
6.5.9.3. Participació en grups de treball, projectes educatius i seminaris  
- Per cada curs escolar en què s'acredite la participació en grups de treball, projectes d'investigació i innovació educativa, plans de millora o projectes de formació en centres: 0,2000 punts.  
- Per cada curs escolar en què s'acredite la coordinació en grups de treball, projectes d'investigació i innovació educativa, plans de millora o projectes de formació en centres: 0,2000 punts.  
- Per cada curs escolar en què acredite la participació en seminaris i activitats anàlogues amb una duració global no inferior a 30 hores: 0,2000 punts.  
En aquest apartat només es podrà obtindre puntuació en un dels subapartats per cada curs escolar.  
Documentació acreditativa:  
Certificat expedit per l'òrgan o autoritat competent de la Conselleria d'Educació, Investigació, Cultura i Esport, del ministeri o de les conselleries que tinguen atribuïdes les competències en matèria educativa, o de les institucions sense ànim de lucre que hagen sigut homologats o reconeguts per les administracions esmentades més amunt, així com de les universitats, en què conste de manera expressa el nombre d'hores de duració del curs, i, si és el cas, la col·laboració o el reconeixement de l'administració educativa; si no s'aporta aquest certificat, no s'obtindrà puntuació per aquest apartat.  
3.2.2. Cursos de formació permanent i perfeccionament, participació en grups de treball, projectes educatius i seminaris relacionats amb les noves tecnologies aplicades a l'educació (fins a un màxim 0,2500 punts).  
0.4.6.2. Cursos de formació  
Per cada curs de formació permanent i perfeccionament superat, relacionat amb les noves tecnologies aplicades a l'educació, convocats per l'òrgan o autoritat competent de la Conselleria d'Educació, Investigació, Cultura i Esport, del ministeri o de les conselleries que tinguen atribuïdes les competències en matèria educativa, o activitats incloses en el pla de formació permanent organitzades per entitats col·laboradores amb les administracions educatives, o activitats reconegudes per l'administració educativa corresponent:  
  
- Duració no inferior a 30 hores: 0,0500 punts.  
- Duració no inferior a 100 hores: 0,1000 punts.  
A aquests efectes, hi seran acumulables els cursos no inferiors a 20 hores que complisquen els requisits que s'especifiquen en aquest subapartat.  
Documentació acreditativa:  
Certificat expedit per l'òrgan o autoritat competent de la Conselleria d'Educació, Investigació, Cultura i Esport, del ministeri o de les conselleries que tinguen atribuïdes les competències en matèria educativa, o de les institucions sense ànim de lucre que hagen sigut homologats o reconeguts per les administracions esmentades més amunt, així com de les universitats, en què conste de manera expressa el nombre d'hores de duració del curs, i, si és el cas, la col·laboració o el reconeixement de l'administració educativa corresponent; si no s'aporta aquest certificat, no s'obtindrà puntuació per aquest apartat.  
0.2.7.7. Participació en grups de treball, projectes educatius i seminaris  
- Per cada curs escolar en què s'acredite la participació en grups de treball, projectes d'investigació i innovació educativa, plans de millora o projectes de formació en centres: 0,2000 punts.  
- Per cada curs escolar en què s'acredite la coordinació en grups de treball, projectes d'investigació i innovació educativa, plans de millora o projectes de formació en centres: 0,2000 punts.  
- Per cada curs escolar en què acredite la participació en seminaris i activitats anàlogues amb una duració global no inferior a 30 hores: 0,2000 punts.  
En aquest apartat només es podrà obtindre puntuació en un dels subapartats per cada curs escolar.  
Documentació acreditativa:  
Certificat expedit per l'òrgan o autoritat competent de la Conselleria d'Educació, Investigació, Cultura i Esport, del ministeri o de les conselleries que tinguen atribuïdes les competències en matèria educativa, o de les institucions sense ànim de lucre que hagen sigut homologats o reconeguts per les administracions esmentades més amunt, així com de les universitats, en què conste de manera expressa el nombre d'hores de duració del curs, i, si és el cas, la col·laboració o el reconeixement de l'administració educativa corresponent; si no s'aporta aquest certificat, no s'obtindrà puntuació per aquest apartat.  
  
3.2.3 Cursos impartits. Per participar-hi en qualitat de ponent/professor o tutoritzar cursos de formació permanent, relacionats amb l'especialitat a què s'opta o amb l'organització escolar, les noves tecnologies aplicades a l'educació i la didàctica, psicopedagogia o sociologia de l'educació, o l'ensenyament en valencià, i convocats per les administracions educatives o per les universitats públiques o privades: 0,2500 punts per cada 10 hores de curs impartit.  
A aquests efectes, se sumaran les hores de tots els cursos i no es puntuarà la resta del nombre d'hores inferiors a 10 hores.  
Documentació acreditativa:  
Original o fotocòpia compulsada del certificat expedit per l'entitat organitzadora en què conste de manera expressa el nombre d'hores de duració del curs.  
3.3. Exclusivament per a l'especialitat d'Educació Física  
- Per figurar o haver figurat en la relació d'esportistes d'alt nivell segons el Reial Decret 971/2007, de 13 de juliol, o en la d'esportistes d'elit de la Comunitat Valenciana de nivell A segons la Llei 2/2011, de 22 de març, de la Generalitat, de l'Esport i l'Activitat Física de la Comunitat Valenciana, o per Complir les condicions establides en la disposició transitòria del Decret 13/2006, de 20 de gener, del Consell de la Generalitat Valenciana, sobre els esportistes d'elit de la Comunitat Valenciana: 1,0000 punts.  
- Per figurar o haver figurat en la relació d'esportistes d'elit de la Comunitat Valenciana de nivell B segons la Llei 2/2011, de 22 de març, de la Generalitat, de l'Esport i l'Activitat Física de la Comunitat Valenciana, o per complir les condicions establides en la disposició transitòria del Decret 13/2006, de 20 de gener, del Consell de la Generalitat Valenciana sobre els esportistes d'elit de la Comunitat Valenciana: 0,5000 punts.  
Documentació acreditativa:  
Certificat de l'organisme competent en què conste expressament la qualificació, o fotocòpia del Diari Oficial de la Comunitat Valenciana o del Boletín Oficial del Estado on aparega relacionat.  
  
  
Notes:  
Primera. En cap cas seran valorats per l'apartat 3.2 aquells cursos o assignatures la finalitat dels quals siga l'obtenció d'un títol acadèmic, màster o una altra titulació de postgrau.  
Tampoc seran valorats els cursos o activitats la finalitat dels quals siga l'obtenció del Títol d'Especialització Didàctica o del Certificat d'Aptitud Pedagògica, o del Certificat de Capacitació per a l'Ensenyament en Valencià.  
Així mateix, no podran considerar-se, perquè siguen valorats, els mèrits indicats en l'apartat 3.2 que hagen sigut realitzats amb anterioritat a l'obtenció del títol al·legat per a l'ingrés en el cos.  
Segona. Els documents redactats en llengües d'unes altres comunitats autònomes hauran de traduir-se oficialment a una de les dos llengües oficials de la Comunitat Valenciana perquè siguen vàlids, de conformitat amb el que preveu l'article 36 de la Llei 30/1992, de 26 de novembre. En el cas de llengües estrangeres, hauran de ser traduïts per un traductor jurat.  
Tercera. Un mateix mèrit només podrà ser baremat en un dels apartats o subapartats d'aquest barem, i sempre aquell que siga més favorable a l'opositor. Tampoc podrà ser baremat com a mèrit cap títol que s'haja utilitzat per a justificar el compliment d'un requisit.  
  
Quarta. En el cas d'aportar com a documentació justificativa d'acreditació de mèrit una certificat acadèmic oficial en què conste la superació dels estudis al·legats i el pagament dels drets d'expedició en substitució del títol al·legat, aquesta haurà de tindre una antiguitat màxima d'un any des de la data d'emissió del certificat.  
  
  
  
ANNEX II  
Programacions didàctiques  
  
COSSOS DE PROFESSORS D'ENSENYAMENT SECUNDARI I PROFESSORS TÈCNICS DE FORMACIÓ PROFESSIONAL.  
1. La programació didàctica es correspondrà amb les característiques següents:  
En les especialitats de Llengua Castellana i Literatura, Geografia i Història, Matemàtiques, Física i Química, Biologia i Geologia, Anglés, Educació Física i Economia, la programació estarà referida al desenvolupament del currículum d'una especialitat per a un any acadèmic en relació a un curs d'Educació Secundària Obligatòria, Batxillerat o cicles formatius de Formació Professional, triat pel candidat, i haurà d'organitzar-se en un mínim de 15 unitats didàctiques, que hauran d'estar numerades.  
La programació didàctica en les especialitats de Llengua Castellana i Literatura i d'Anglés haurà de redactar-se en l'idioma corresponent.  
  
En l'especialitat d'Orientació Educativa, l'aspirant triarà entre presentar la programació d'un departament d'orientació en un institut d'Educació Secundària o el pla general d'actuació d'un servei Psicopedagògic Escolar. En tot cas, haurà d'organitzar-se en un mínim de 15 unitats didàctiques o 15 programes d'orientació, que hauran d'estar numerats.  
En les especialitats referides a la Formació Professional, la programació haurà de versar sobre el desenvolupament del currículum en un mòdul de Formació Professional i haurà d'organitzar-se en un mínim de 15 unitats didàctiques, que hauran d'estar numerades.  
  
2. Les programacions didàctiques hauran de contindre, com a mínim, els apartats següents:  
2.1. Per a les especialitats referides a la formació professional:  
 resultats d'aprenentatge  
 competències professionals, personals i socials.  
 continguts  
 metodologia (orientacions didàctiques)  
 criteris d'avaluació  
 atenció a l'alumnat amb necessitats educatives específiques  
 recursos materials  
  
2.2. Per a la resta d'especialitats  
Les programacions didàctiques en l'Educació Secundària Obligatòria i en el Batxillerat hauran de concretar, almenys, els apartats següents:  
  
1. Introducció:  
a) justificació de la programació  
b) contextualització  
2. Objectius de l'etapa respectiva vinculats amb la matèria o l'àmbit.  
3. Competències.  
4. Continguts.  
5. Unitats didàctiques:  
a) organització de les unitats didàctiques  
b) distribució temporal de les unitats didàctiques  
6. Metodologia. Orientacions didàctiques:  
a) metodologia general i específica. recursos didàctics i organitzatius;  
b) activitats i estratègies d'ensenyament i aprenentatge. activitats complementàries.  
7. Avaluació de l'alumnat:  
a) criteris d'avaluació  
b) instruments d'avaluació  
c) criteris de qualificació  
d) activitats de reforç i ampliació  
8. Mesures d'atenció a l'alumnat amb necessitat específica de suport educatiu o amb necessitat de compensació educativa  
9. Elements transversals  
10. Procés d'avaluació  
  
2.3. Els programes d'orientació hauran de contindre, com a mínim, els següentsapartats:  
\_ objectius  
\_ competències  
\_ àmbit d'actuació: atenció a la diversitat, orientació...  
\_ activitats que cal realitzar  
\_ temporalització  
\_ metodologia  
\_ criteris d'avaluació  
\_ recursos materials  
\_ coordinació amb uns altres recursos  
  
La programació didàctica tindrà, sense incloure-hi portada, índex ni annexos, una extensió màxima de 60 folis, format DIN A4, escrits a una sola cara i amb doble espai; utilitzant únicament i exclusivament la lletra la denominació exacta de la qual és «Arial» (no s'admetrà cap altra tipologia d'Arial), grandària 12 punts sense comprimir. Si s'hi inclouen taules o gràfics, l'interlineat en la respectiva pàgina podrà ser simple.  
En el cas d'incloure-hi annexos, aquests tindran una extensió màxima de 15 folis.  
  
COS DE PROFESSORS D'ESCOLES OFICIALS D'IDIOMES  
a) La programació didàctica es correspondrà amb les característiques següents:  
La programació contindrà 15 unitats didàctiques i s'organitzarà en un dels formats següents:  
1) es correspondrà amb un curs acadèmic d'un dels nivells corresponents als currículums oficials dels idiomes impartits en les escoles oficials d'idiomes de la Comunitat Valenciana, o bé  
2) s'organitzarà en tres blocs de cinc unitats cada un. Cada bloc es correspondrà amb un dels nivells impartits en les escoles oficials d'idiomes de la Comunitat Valenciana.  
La programació didàctica haurà de redactar-se en l'idioma corresponent.  
b) Les programacions didàctiques hauran de contindre com a mínim els apartats següents:  
 Introducció: perfil de l'alumnat; orientacions metodològiques per al desenvolupament de les competències lingüístiques, sociolingüístiques i pragmàtiques; aprenentatge per mitjà de tasques; desenvolupament de la competència estratègica que fomente l'autonomia de l'alumne, i importància de noves tecnologies.  
 De cada unitat:  
- Nivell i curs a què va adreçat essencialment.  
- Objectius generals i específics que es pretenen aconseguir en cada competènciacomunicativa.  
- Continguts: lingüístic, lèxic, fonètic, sociolingüístic o cultural i pragmàtic.  
- Tasques organitzades per objectius per a desenvolupar en l'aula.  
- Activitats per a fomentar l'autonomia de l'alumnat.  
- Temps aproximat de desenvolupament.  
- Altres tasques per a desenvolupar fora de l'aula, que reforcen l'aprenentatge.  
 Mesures i activitats per a l'avaluació (de diagnòstic, formativa i sumativa), l'autoavaluació i la coavaluació.  
La programació didàctica tindrà, sense incloure-hi portada, índex ni annexos, una extensió màxima de 60 folis, format DIN A4, escrits a una sola cara i amb doble espai; utilitzant únicament i exclusivament la lletra la denominació exacta de la qual és «Arial» (no s'admetrà cap altra tipologia d'Arial), grandària 12 punts sense comprimir. Si s'hi inclouen taules o gràfics, l'interlineat en la respectiva pàgina podrà ser simple.  
En el cas d'incloure-hi annexos, aquests tindran una extensió màxima de 15 folis.  
  
COS DE PROFESSORS DE MÚSICA I ARTS ESCÈNIQUES  
a) La programació didàctica es correspondrà amb un dels sis cursos dels ensenyaments professionals de Música o Dansa, segons l'especialitat convocada.  
En la programació mencionada s'especificaran els objectius, continguts, criteris d'avaluació i metodologia, i haurà d'organitzar-se en un mínim de 15 unitats didàctiques, que hauran d'estar numerades.  
b) Els elements que es tindran en compte per a l'elaboració de la programació didàctica seran els següents:  
- Referència al curs que es programa.  
- Objectius generals i específics que es pretenen aconseguir.  
- Competències professionals, personals i/o socials.  
- Seqüenciació de continguts.  
- Metodologia: orientacions didàctiques.  
- Adequació del procés d'ensenyament-aprenentatge a les aptituds de l'alumnat.  
- Procediments d'avaluació.  
- Activitats que cal desenvolupar fora de l'aula, necessàries per a la superació dels objectius programats.  
Per a totes les especialitats, la programació didàctica tindrà, sense incloure portada, índex ni annexos, una extensió màxima de 60 folis, format DIN A4, escrits a una sola cara i doble espai, utilitzant únicament i exclusivament la lletra la denominació exacta de la qual és «Arial» (no s'admetrà cap altra tipologia d'Arial), grandària 12 punts sense comprimir. Si s'inclouen taules o gràfics, l'interlineat en la respectiva pàgina podrà ser simple.  
En el cas d'incloure annexos, aquests tindran una extensió màxima de 15 folis.  
  
  
  
ANNEX III  
Model de declaració jurada o promesa  
  
Model de declaració jurada o promesa per   
a aspirants de nacionalitat espanyola  
  
(nom i cognoms) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, amb domicili a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ i amb document nacional d'identitat número \_\_\_\_\_\_\_\_\_\_\_\_\_\_\_, declara sota jurament o promet, a l'efecte de ser nomenat/ada funcionari/ària del cos \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no haver sigut separat/ada del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-me en inhabilitació absoluta o especial per a ocupacions o càrrecs públics per resolució judicial per a l'accés al cos esmentat.  
  
Data i firma:  
  
  
  
  
Model de declaració jurada o promesa   
per a aspirants que no posseïsquen la nacionalitat espanyola  
  
(nom i cognoms)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, amb domicili a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ i amb document d'identitat número \_\_\_\_\_\_\_\_\_\_\_\_\_\_\_, declara sota jurament o promet, a l'efecte de ser nomenat/ada funcionari/ària del cos \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no trobar-me inhabilitat/ada o en situació equivalent ni haver sigut sotmés/esa a sanció disciplinària o equivalent que impedisca, al meu país, l'accés al cos esmentat.  
  
  
Data i firma:  
  
  
  
ANNEX IV  
Característiques de la prova de contingut pràctic  
  
a) COS DE PROFESSORS D'ENSENYAMENT SECUNDARI  
  
204. Llengua Castellana i Literatura  
L'exercici pràctic constarà de dos parts:  
1. Comentari filològic i literari d'un text anterior al segle XVIII.  
  
2. Anàlisi d'un text contemporani en els diferents àmbits (pragmàtic, semàntic, morfosintàctic i fonològic), en funció de la seua importància per al significat global del text.  
Valoració de cada exercici: 50 % de la prova.  
Per a la realització d'aquesta prova, els opositors i opositores disposaran d'un temps màxim de quatre hores.  
  
205. Geografia i Història  
L'exercici constarà de tres parts:  
1. Interpretació i comentari d'un mapa geogràfic, d'una gràfica o d'una estadística que supose el maneig de diverses variables espacials i/o temporals.  
2. Interpretació i comentari d'un text històric o historiogràfic. No interessa el reconeixement, sinó la seua situació en l'entorn d'una època i una societat determinades.  
3. Anàlisi i comentari d'una diapositiva o imatge en color d'entre tres que han d'identificar-se. Cada una correspondrà a un dels àmbits artístics tradicionals: arquitectura, escultura i pintura.  
  
  
206. Matemàtiques  
Resolució de problemes que versaran sobre els continguts marcats en els temaris oficials vigents que regeixen en els procediments d'ingrés en l'especialitat de Matemàtiques del cos de professors d'Ensenyament Secundari.  
Els diferents problemes plantejats versaran sobre continguts d'àlgebra, geometria, anàlisi matemàtica, càlcul numèric, probabilitat i estadística. La prova contindrà, com a mínim, exercicis i problemes en què en el plantejament i desenvolupament es demostre la destresa de l'opositor o opositora en, almenys, quatre dels sis blocs exposats (àlgebra, geometria, anàlisi matemàtica, càlcul numèric, probabilitat i estadística).  
  
207. Física i Química  
La prova constarà de les parts següents:  
1. Resolució de problemes relatius als conceptes, lleis i teories científiques de la Física que configuren el contingut del temari d'esta matèria en l'especialitat.  
2. Resolució de problemes relatius als conceptes, lleis i teories científiques de la Química, que configuren el temari d'esta matèria en l'especialitat.  
3. Resolució de qüestions relatives a la utilització de procediments del treball científic i descripció de tècniques experimentals de les matèries que constituïxen l'especialitat.  
3. Resolució de qüestions científiques, metodològiques i didàctiques relacionades amb els continguts del temari oficial o amb el currículum de les matèries que configuren l'especialitat.  
El nombre de problemes i qüestions proposades haurà de ser el mateix per a cada una de les dos matèries de l'especialitat.  
  
208. Biologia i Geologia  
L'exercici pràctic constarà de tres parts:  
1. Identificació visual d'espècies animals i vegetals mediterrànies i de minerals i roques (un 20 % de la qualificació total).  
2. Anàlisi i interpretació de mapes o talls geològics. Identificació de la influència dels factors climàtics, tectònics i litològics en la gènesi d'un paisatge (per mitjà de fotografies o de diapositives) i/o anàlisi i interpretació d'imatges citològiques (per mitjà de fotografies, diapositives o preparacions microscòpiques) (un 30 % de la qualificació total).  
  
3. Resolució de problemes oberts en els quals es plantejaran qüestions sobre l'aplicació de conceptes, lleis i teories científics i la utilització de procediments de treball científic. Les qüestions podran exigir el disseny d'una experiència, realitzable amb els recursos habituals d'un centre docent, destinada a posar a prova una hipòtesi prèviament plantejada pel tribunal (un 50 % de la qualificació total).  
  
  
211. Anglés  
L'exercici pràctic constarà de dos parts:  
1. Traducció a l'anglés, sense diccionari, d'un text d'una extensió aproximada de 300 a 400 paraules.  
2. Resposta en anglés a qüestions d'acord amb els procediments de l'àrea sobre aspectes gramaticals, lèxics i d'anàlisi del discurs, a partir d'un text d'un autor rellevant.  
Valoració de cada exercici: 50 per cent de la prova.  
Per a la realització d'aquesta prova, els opositors i opositores disposaran d'un temps de quatre hores  
  
217. Educació Física  
L'exercici pràctic constarà de tres exercicis:  
1. Disseny i explicació d'una sessió de treball o demostració pràctica de calfament o semblant.  
2. Preparació i exposició de dos modalitats esportives triades per l'opositor o opositora d'entre una llista elaborada i proposada pel tribunal, que haurà d'incloure l'execució pràctica de les tècniques bàsiques o exercicis específics de les modalitats esportives esmentades.  
3. A partir d'un motiu musical, triat a l'atzar pel tribunal, elaboració i representació d'un muntatge d'expressió corporal.  
  
La qualificació serà la mitjana aritmètica dels tres exercicis.  
Per a la realització d'aquesta prova, els opositors i opositores disposaran d'un temps màxim de quatre hores, dels quals 30 minuts, almenys, es reservaran per a la preparació i exposició de la tercera part.  
  
218. Orientació Educativa  
La prova pràctica constarà de la resolució d'un supòsit pràctic sobre algun dels temes següents:  
a) Realització d'una proposta curricular específica que consistisca a analitzar un supòsit pràctic referit a un grup d'alumnes amb retards d'aprenentatge, proposta d'actuacions que conduïsquen a proporcionar la resposta educativa adequada, prenent com a referència el currículum de l'etapa, i concretar les seues possibles adaptacions o modificacions curriculars.  
b) Justificar i elaborar un dictamen d'escolarització sobre alumnes amb necessitats educatives especials a partir de la informació proporcionada.  
c) Establir i justificar, a partir d'un supòsit concret, el programa de suport a un pla d'acció tutorial.  
d) Dissenyar un pla d'activitats del departament d'orientació referent a les possibilitats d'orientació acadèmica i professional per a un grup determinat d'alumnes.  
L'aspirant triarà una opció entre les tres parts que li proposarà el tribunal.  
  
222. Formació i Orientació laboral  
L'exercici pràctic constarà de:  
- Resolució d'almenys vint i no més de trenta qüestions pràctiques relacionades amb el temari de l'especialitat.  
- Resolució d'almenys tres i no més de cinc exercicis, entre els següents:  
El rebut de salaris: salari bàsic, complements salarials i prestacions extrasalarials. Determinació de la base de cotització de la Seguretat Social i de la base subjecta a l'IRPF. Liquidació d'havers.  
Documents de liquidació.  
L'extinció del contracte de treball. Liquidació, saldo i liquidació.  
Càlcul d'indemnitzacions. Documentació.  
Les prestacions en matèria de Seguretat Social. Afiliació, altes i baixes. Cotització. Càlcul de les prestacions econòmiques.  
Participació del personal treballador en l'empresa. Representació del personal treballador unitària i sindical. Òrgans de representació. Seccions sindicals. Convenis col·lectius.  
Gestió administrativa, econòmica i financera de l'empresa.  
Principals ràtios financeres. Anàlisi economicofinancera d'una xicoteta empresa.  
Economia de mercat. Oferta i demanda. Elasticitat i desplaçament de les corbes d'oferta i demanda. Costos d'oportunitat.  
Variables macroeconòmiques.  
Prevenció de riscos laborals. Factors de risc. Anàlisi i avaluació de riscos. Plans d'emergència i evacuació. Gestió de la prevenció.  
  
L'orientació sociolaboral. Identificació d'itineraris formatius.  
  
Procés d'inserció laboral. Tècniques utilitzades en el procés de busca d'ocupació.  
Resolució de conflictes laborals. Mitjans de solució de conflictes.  
  
L'equip de treball.  
En aquesta part de la prova, l'opositor o opositora posarà de manifest la seua competència en l'aplicació de les tècniques i en el maneig dels mitjans necessaris per a això.  
El tribunal valorarà, a més del resultat correcte, el procés seguit per a adoptar la solució, les fonts d'informació utilitzades i el domini de procediments, tècniques i legislació aplicables a la solució de la prova.  
  
La duració màxima de la prova serà de quatre hores.  
  
242. Intervenció Sociocomunitària  
La prova constarà de dos opcions, de les quals l'aspirant en triarà una.  
Cada una de les dos opcions de prova consistirà en el plantejament i/o anàlisi d'activitats d'ensenyament-aprenentatge, i en la realització de proves pràctiques o simulacions i/o la resolució d'exercicis i supòsits, en qualsevol cas relacionats amb els àmbits següents:  
Elaboració d'un programa d'animació cultural, a partir d'un supòsit.  
  
Elaboració d'un programa de desenvolupament comunitari, a partir d'un supòsit.  
Plantejament d'un projecte de dinamització d'un espai d'oci, prèviament definit.  
Simulació de tècniques d'intervenció social en un àmbit prèviament definit.  
Simulació de tècniques per al desenvolupament d'habilitats bàsiques necessàries per a l'autonomia personal i social.  
Elaboració d'un programa d'intervenció social, a partir d'un supòsit.  
Elaboració d'un programa de desenvolupament i adquisició d'hàbits d'autonomia personal, a partir d'un supòsit.  
Elaboració un projecte de col·laboració entre les famílies i l'escola infantil.  
Plantejament d'un projecte educatiu per a un centre d'educació formal o d'educació no formal, adreçat a xiquets i xiquetes.  
Elaboració d'una programació d'intervenció educativa, referida a la pràctica psicomotora.  
El tribunal podrà demanar la justificació del treball des del punt de vista tècnic i didàctic.  
La justificació didàctica es pot referir a la ubicació del contingut pràctic en el currículum, la interrelació amb altres continguts, els coneixements o capacitats previs que ha de tindre l'alumnat per a l'exercici de l'activitat, els recursos necessaris i els criteris i instruments d'avaluació.  
El tribunal valorarà el resultat de la prova, el procediment seguit, les capacitats instrumentals manifestades i les capacitats de l'aspirant respecte a l'organització del treball, la gestió del temps, l'adaptació a les característiques de l'alumnat, la resolució de problemes, la iniciativa i la disposició a la innovació.  
Duració: temps màxim de quatre hores.  
  
243. Hostaleria i Turisme  
La prova constarà de dos opcions, de les quals l'aspirant en triarà una.  
Cada una de les dos opcions de prova consistirà en el plantejament i/o anàlisi d'activitats d'ensenyament-aprenentatge, i en la realització de proves pràctiques o simulacions i/o la resolució d'exercicis i supòsits, en qualsevol cas relacionats amb els àmbits següents:  
Investigació de mercats en el sector de l'hostaleria i el turisme.  
Desenvolupament de projectes de disseny i comercialització de productes i destinacions turístiques de base territorial, nacional i internacional.  
Planificació estratègica i pla de màrqueting, màrqueting de productes i màrqueting de serveis.  
Gestió econòmica i administrativa d'establiments de restauració, d'allotjament i d'agències de viatges.  
Processos d'aprovisionament i control de consum de productes gastronòmics.  
Sistemes i procediments per a l'organització i gestió dels serveis de recepció, consergeria i comunicació dels establiments d'allotjament Processos de gestió i control de qualitat d'establiments de restauració, d'allotjament i d'agències de viatges.  
Procediments i tècniques per a la gestió de les reserves de viatges.  
Processos d'informació, assistència i guia de grups turístics.  
El tribunal podrà demanar la justificació del treball des del punt de vista tècnic i didàctic.  
La justificació didàctica es pot referir a la ubicació del contingut pràctic en el currículum, la interrelació amb altres continguts, els coneixements o capacitats previs que ha de tindre l'alumnat per a l'exercici de l'activitat, els recursos necessaris i els criteris i instruments d'avaluació.  
El tribunal valorarà el resultat de la prova, el procediment seguit, les capacitats instrumentals manifestades i les capacitats de l'aspirant respecte a l'organització del treball, la gestió del temps, l'adaptació a les característiques de l'alumnat, la resolució de problemes, la iniciativa i la disposició a la innovació.  
Duració: temps màxim de quatre hores.  
  
261. Economia  
L'exercici pràctic constarà de dos o més exercicis, que caldrà triar d'entre els següents:  
- Un comentari d'un text relacionat amb el temari de l'especialitat, a partir del qual s'hauran d'emmarcar els diferents conceptes que s'hi identifiquen i elaborar un escrit en el qual es relacionen els conceptes mencionats. És aquesta part, el tribunal valorarà la correcció en la identificació de conceptes, la justificació del marc en què aquests se situen, així com la capacitat de relacionar-los.  
- Un supòsit pràctic de comptabilitat. En aquest cas, es valorarà la correcció i el procediment seguit per a desenvolupar el supòsit pràctic.  
  
- Un conjunt de no més de quinze qüestions pràctiques relacionades amb el temari de l'especialitat. En aquesta part de l'exercici pràctic s'haurà de demostrar la competència suficient en l'aplicació de tècniques i la utilització dels mitjans necessaris per a resoldre les qüestions esmentades, i es valorarà el domini de procediments i tècniques aplicables a cada cas.  
  
263. Administració d'Empreses  
La prova constarà de dos opcions, de les quals l'aspirant en triarà una.  
Cada una de les dos opcions de prova consistirà en el plantejament i/o l'anàlisi d'activitats d'ensenyament-aprenentatge, i en la realització de proves pràctiques o simulacions i/o la resolució d'exercicis i supòsits, en qualsevol cas relacionats amb els àmbits següents:  
Procés comptable de les operacions econòmiques i financeres, confecció de llibres i registres de comptabilitat, i elaboració dels comptes anuals, aplicant el pla general contable. Tractament informàtic del procés comptable.  
Càlcul de costos i punt mort.  
Anàlisi econòmica i financera.  
Formalització de les obligacions fiscals.  
Previsions de tresoreria, control de plans pressupostaris i gestió i control de tresoreria.  
Càlcul d'operacions financeres i gestió de pagaments i cobraments.  
Selecció d'inversions.  
Mitjans de finançament amb clients, proveïdors i institucions financeres.  
Anàlisi i contractació de serveis i/o productes financers i/o d'assegurances, i formalització de documentació.  
Anàlisi econòmica i financera de valors mobiliaris.  
Selecció de personal, formalització i registre de documents de contractació, quantificació de retribucions i de cotitzacions en la Seguretat Social, gestió de la documentació de personal en els organismes públics i planificació d'activitats de formació.  
Tramitació d'assumptes, expedients o reclamacions, en l'Administració pública, i formalització de documentació.  
Gestió de les comunicacions internes i externes, tant orals com escrites, de l'empresa.  
Atenció al públic i protocol.  
Organització d'entrevistes, reunions, esdeveniments corporatius, viatges nacionals i internacionals. Càlcul de costos d'actes i reunions, i control del temps.  
Elaboració i/o valoració d'un projecte empresarial.  
Innovació empresarial. Actituds i habilitats emprenedores. Escales de desenvolupament professional. Factors de risc.  
El tribunal podrà demanar la justificació del treball des del punt de vista tècnic i didàctic.  
La justificació didàctica es pot referir a la ubicació del contingut pràctic en el currículum, la interrelació amb altres continguts, els coneixements o capacitats previs que ha de tindre l'alumnat per a l'exercici de l'activitat, els recursos necessaris i els criteris i instruments d'avaluació.  
El tribunal valorarà el resultat de la prova, el procediment seguit, les capacitats instrumentals manifestades i les capacitats de l'aspirant respecte a l'organització del treball, la gestió del temps, l'adaptació a les característiques de l'alumnat, la resolució de problemes, la iniciativa i la disposició a la innovació.  
Duració: temps màxim de quatre hores.  
  
270. Processos de Diagnòstic Clínic i Producte Ortoprotètic  
La prova constarà de dos opcions, de les quals l'aspirant en triarà una.  
Cada una de les dos opcions de prova consistirà en el plantejament i/o anàlisi d'activitats d'ensenyament-aprenentatge, i en la realització de proves pràctiques o simulacions i/o la resolució d'exercicis i supòsits, en qualsevol cas relacionats amb els àmbits següents:  
Realització de diferents tècniques de gestió administrativa d'una consulta i/o unitat.  
Realització de diferents tècniques d'educació per a la salut i vigilància epidemiològica adaptades a casos simulats.  
Identificació de característiques tècniques, estructures anatòmiques, condicions de posicionament i qualitat de la imatge en registres gràfics del cos humà obtinguts per mitjà de tècniques de tomografia computada. Ressonància magnètica i medicina nuclear.  
Identificació d'equips de mesura de radiacions ionitzants i radioprotecció.  
Resolució d'un cas pràctic on es realitzen mesuraments de dosi de radiacions ionitzants i s'identifica el risc i les mesures que cal prendre segons legislació vigent.  
Realització d'estudis de bioquímica clínica processant i analitzant mostres biològiques humanes.  
Identificació de materials, equips per a la fabricació, reparació d'ortesi i pròtesi dentofacials, aparells ortodòntics i components de pròtesis dentals de diferents tipus.  
El tribunal podrà demanar la justificació del treball des del punt de vista tècnic i didàctic.  
La justificació didàctica es pot referir a la ubicació del contingut pràctic en el currículum, la interrelació amb altres continguts, els coneixements o capacitats previs que ha de tindre l'alumnat per a l'exercici de l'activitat, els recursos necessaris i els criteris i instruments d'avaluació.  
El tribunal valorarà el resultat de la prova, el procediment seguit, les capacitats instrumentals manifestades i les capacitats de l'aspirant respecte a l'organització del treball, la gestió del temps, l'adaptació a les característiques de l'alumnat, la resolució de problemes, la iniciativa i la disposició a la innovació.  
Duració: temps màxim de quatre hores.  
  
271. Processos Sanitaris  
La prova constarà de dos opcions, de les quals l'aspirant en triarà una.  
Cada una de les dos opcions de prova consistirà en el plantejament i/o anàlisi d'activitats d'ensenyament-aprenentatge, i en la realització de proves pràctiques o simulacions i/o la resolució d'exercicis i supòsits, en qualsevol cas relacionats amb els àmbits següents:  
Realització de diferents tècniques de gestió administrativa d'una consulta i/o unitat.  
Realització de diferents tècniques d'educació per a la salut i vigilància epidemiològica adaptades a casos simulats.  
Identificació de diferents mostres tissulars i citològiques.  
Elaboració de dietes adaptades a diferents situacions individuals i col·lectives.  
Identificació i codificació de dades clíniques i no clíniques de la documentació sanitària.  
Determinació de paràmetres necessaris per a exploració, detecció i enregistrament de l'estat de salut/malaltia bucodental.  
Identificació de materials de primera intervenció i elaboració de desplegaments organitzatius sanitaris en situacions d'emergències.  
Procediments de comunicació amb centres de coordinació d'emergències.  
El tribunal podrà demanar la justificació del treball des del punt de vista tècnic i didàctic.  
La justificació didàctica es pot referir a la ubicació del contingut pràctic en el currículum, la interrelació amb altres continguts, els coneixements o capacitats previs que ha de tindre l'alumnat per a l'exercici de l'activitat, els recursos necessaris i els criteris i instruments d'avaluació.  
El tribunal valorarà el resultat de la prova, el procediment seguit, les capacitats instrumentals manifestades i les capacitats de l'aspirant respecte a l'organització del treball, la gestió del temps, l'adaptació a les característiques de l'alumnat, la resolució de problemes, la iniciativa i la disposició a la innovació.  
Duració: temps màxim de quatre hores.  
  
  
b) COS DE PROFESSORS D'ESCOLA OFICIAL D'IDIOMES  
  
Per a totes les especialitats l'exercici pràctic constarà de tres parts, i l'ancoratge mínim del nivell per als punts 1 i 3 correspondrà, com a mínim, al nivell C1 del Marc Comú Europeu per a les Llengües.  
  
1. Realització d'una prova objectiva que determinarà cada comissió de selecció o tribunal únic. Es podrà triar entre les següents: comprensió oral/test de resposta múltiple sobre ús pràctic de la llengua/text amb buidatge d'informació (cloze).   
2. Resolució d'un exercici d'identificació de descriptors dels nivells del Marc Comú Europeu de Referència de les Llengües. La persona candidata haurà de relacionar descriptors de les diferents destreses amb el seu nivell corresponent.  
3. Anàlisi d'un text contemporani (màxim, 25 línies) en els diferents àmbits (pragmàtic, semàntic, morfosintàctic i fonològic), en funció de la seua importància per al significat global del text, així com explicació breu de fenòmens lingüístics, des d'un punt de vista lingüístic metodològic.  
La valoració serà del 30 % per als punts 1 i 2, i del 40 % per al punt 3.  
La duració màxima serà de quatre hores.  
  
  
c) COS DE PROFESSORS DE MÚSICA I ARTS ESCÈNIQUES  
  
6C2. Piano  
La prova pràctica constarà de tres parts:  
- Anàlisi per escrit harmònic, formal, interpretatiu, contextual i estètic d'una obra, temps o fragment, del repertori de l'especialitat, proposat pel tribunal, i adequats al nivell dels ensenyaments professionals de Música. Amb independència dels aspectes que es consideren rellevants, s'han d'especificar tots els elements generals que siguen necessaris per treballar tècnicament l'obra en el l'alumnat (digitació, fraseig, dinàmica, temps d'atac...). A més a més, s'hauran d'indicar els objectius i continguts del currículum als quals es refereix l'obra, temps o fragment que se li propose, el curs al qual es pot dirigir i la seua justificació, propostes metodològiques sobre el seu ensenyament, criteris i elements per a la seua avaluació i els mínims exigibles a l'alumnat en la realització de la mateixa. L'aspirant disposarà de tres hores i mitja per al desenvolupament d'este exercici. Per a l'exposició d'esta part, prèvia convocatòria, l'aspirant realitzarà la lectura davant del tribunal de la part redactada, sent valorada la partitura analitzada per part del tribunal.  
  
2. Presentació d'un programa a interpretar, de quaranta-cinc minuts de duració, que incloga obres d'almenys tres èpoques o estils diferents. El tribunal valorarà el programa presentat per a la seua interpretació, així com la dificultat tècnica, destresa de l'execució i qualitat interpretativa i la presentació, diversitat i interés del programa presentat. Així mateix, la durada de la interpretació serà d'un mínim de quinze minuts. L'aspirant aportarà al tribunal, per a aquesta part, dues còpies del programa presentat.  
3. Repentització d'un acompanyament per a una obra instrumental o de cant proposat pel tribunal. L'opositor disposarà de mitja hora per a la preparació de l'exercici.  
L'ordre de realització dels exercicis anteriors serà el que assenyale el tribunal en el moment de la prova.  
  
6D5. Dansa Contemporània  
La prova pràctica constarà de tres parts:  
1. Imparticio d'una classe de Tècniques de Dansa Contemporània d'un curs d'ensenyaments professionals acompanyada amb el piano o la percussió. Aquesta prova permetra comprovar la preparacio pedagogica de l'opositor o opositora i el seu coneixement del llenguatge contemporani.  
2. Aplicació didàctica d'un extracte de repertori, triattriat a sorteig d'entre una llista de tres propostes del món de la dansa contemporània presentada pel candidat, a escollir d'esta llista d'autors: Pina Bausch, Sharon Fridman, Anne Theresa de Keersmaeker, Sidi Larbi, Ohad Naharim, Hofesh Shechter, Peter Jasko/Les Slovaks,Vin Wandekeybus. El/la candidat/a haurà d'interpretar o «marcar» tècnicament el treball a fer per l'alumnat.  
3. Aplicació didàctica d'un exercici d'improvisació o de composició coreogràfica, d'una variació lliure sobre una obra o fragment musical, proposat pel tribunal.  
L'ordre de realització i la duració dels exercicis anteriors serà el que assenyale el tribunal en el moment de la prova.  
  
6F8. Llenguatge Musical  
La prova pràctica constarà de les parts següents:  
Lectura a vista d'una lliçó de solfeig acompanyada amb el piano.  
Lectura a vista en el piano de dos acompanyaments: un en forma de baix xifrat i un altre desenvolupat. Aquest últim haurà de transportar-se a l'interval que indique el tribunal.  
Realització de dos exercicis de dictat musical: un a una veu i un altre a dos veus de caràcter contrapuntístic.  
Composició i interpretació d'una lliçó de solfeig amb acompanyament de piano, sobre un tema proposat pel tribunal.  
L'ordre de realització dels exercicis anteriors serà el que assenyale el tribunal en el moment de la prova. Així mateix, el temps de preparació, excepte en la composició, que tindrà una duració de preparació de sis hores, també serà estipulat pel tribunal.  
  
  
d) COS DE PROFESSORS TÈCNICS DE FORMACIÓ PROFESSIONAL  
  
  
345. Operacions i Equips de Producció Agrària  
La prova constarà de dos opcions, de les quals l'aspirant en triarà una.  
Cada una de les dos opcions de prova consistirà en el plantejament i/o l'anàlisi d'activitats d'ensenyament-aprenentatge, i en la realització de proves pràctiques o simulacions i/o la resolució d'exercicis i supòsits, en qualsevol cas relacionats amb els àmbits següents:  
Realització, organització i control del manteniment, reparació i funcionament de les instal·lacions, maquinària i equips d'una empresa agrària.  
Realització/organització de labors/operacions de reproducció, propagació i producció de plantes en viver.  
Realització/organització de labors en cultius herbacis intensius/extensius, en fruiters i cítrics, en cultius arboris i arbustius extensius.  
Realització/organització de les tasques d'implantació i conservació de jardins i zones verdes.  
Realització/organització d'un projecte de jardineria d'interiors i de les tasques de floristeria.  
Realització/organització d'un projecte per a la implantació d'arbres i arbustos en la muntanya i/o el manteniment, conservació, inventari i defensa de les masses forestals.  
Realització/organització d'un projecte per a la producció d'animals per a la llet, carn, llana i avicultura.  
Realització/organització d'un projecte per a la producció agroramadera ecològica.  
  
El tribunal podrà demanar la justificació del treball des del punt de vista tècnic i didàctic.  
La justificació didàctica es pot referir a la ubicació del contingut pràctic en el currículum, la interrelació amb altres continguts, els coneixements o capacitats previs que ha de tindre l'alumnat per a l'exercici de l'activitat, els recursos necessaris i els criteris i instruments d'avaluació.  
El tribunal valorarà el resultat de la prova, el procediment seguit, les capacitats instrumentals manifestades i les capacitats de l'aspirant respecte a l'organització del treball, la gestió del temps, l'adaptació a les característiques de l'alumnat, la resolució de problemes, la iniciativa i la disposició a la innovació.  
Duració: temps màxim de quatre hores.  
  
348. Procediments de Diagnòstic Clínic i Ortoprotètic  
La prova constarà de dos opcions, de les quals l'aspirant en triarà una.  
Cada una de les dos opcions de prova consistirà en el plantejament i/o anàlisi d'activitats d'ensenyament-aprenentatge, i en la realització de proves pràctiques o simulacions i/o la resolució d'exercicis i supòsits, en qualsevol cas relacionats amb els àmbits següents:  
Identificació dels requisits i les condicions de dispensació de productes farmacèutics i parafarmacèutics.  
Identificació de material i equips de laboratori.  
Realització de càlculs d'operacions galèniques.  
Elaboració de preparats farmacèutics.  
Determinació de paràmetres microbiològics en mostres biològiques.  
  
Realització d'anàlisis microbiològiques d'aliments.  
Identificació de característiques tècniques de projeccions radiològiques, estructures anatòmiques, posicionament i mesures de protecció en diferents registres radiogràfics.  
Identificació de diversos materials radiogràfics relacionant-los amb la utilització dins de la cadena d'obtenció d'imatge, conservació i manipulació.  
El tribunal podrà demanar la justificació del treball des del punt de vista tècnic i didàctic.  
La justificació didàctica es pot referir a la ubicació del contingut pràctic en el currículum, la interrelació amb altres continguts, els coneixements o capacitats previs que ha de tindre l'alumnat per a l'exercici de l'activitat, els recursos necessaris i els criteris i instruments d'avaluació.  
El tribunal valorarà el resultat de la prova, el procediment seguit, les capacitats instrumentals manifestades i les capacitats de l'aspirant respecte a l'organització del treball, la gestió del temps, l'adaptació a les característiques de l'alumnat, la resolució de problemes, la iniciativa i la disposició a la innovació.  
Duració: temps màxim de quatre hores.  
  
349. Procediments Sanitaris i Assistencials  
La prova constarà de dos opcions, de les quals l'aspirant en triarà una.  
Cada una de les dos opcions de prova consistirà en el plantejament i/o anàlisi d'activitats d'ensenyament-aprenentatge, i en la realització de proves pràctiques o simulacions i/o la resolució d'exercicis i supòsits, en qualsevol cas relacionats amb els àmbits següents:  
Planificació, preparació i aplicació de cures auxiliars d'infermeria a pacients simulats.  
Preparació i aplicació de tècniques de neteja, desinfecció i esterilització d'instrumental i equips sanitaris.  
Identificació i manipulació de materials, instruments i equips d'odontoestomatologia.  
Identificació dels processos, instruments i materials per al processament de mostres de teixits i citopreparats.  
Elaboració de dietes adaptades a diferents situacions individuals i col·lectives.  
Identificació i realització de processos de control de qualitat higiènica i dietètica dels aliments.  
Gestió de documentació sanitària.  
Realització de tècniques de prevenció bucodental.  
Procediments de comunicació en serveis de teleemergències.  
Manteniment, condicionament i control de la dotació sanitària de vehicles d'emergència.  
El tribunal podrà demanar la justificació del treball des del punt de vista tècnic i didàctic.  
La justificació didàctica es pot referir a la ubicació del contingut pràctic en el currículum, la interrelació amb altres continguts, els coneixements o capacitats previs que ha de tindre l'alumnat per a l'exercici de l'activitat, els recursos necessaris i els criteris i instruments d'avaluació.  
El tribunal valorarà el resultat de la prova, el procediment seguit, les capacitats instrumentals manifestades i les capacitats de l'aspirant respecte a l'organització del treball, la gestió del temps, l'adaptació a les característiques de l'alumnat, la resolució de problemes, la iniciativa i la disposició a la innovació.  
Duració: temps màxim de quatre hores.  
  
351. Processos de Gestió Administrativa  
La prova constarà de dos opcions, de les quals l'aspirant en triarà una.  
  
Cada una de les dos opcions de prova consistirà en el plantejament i/o anàlisi d'activitats d'ensenyament-aprenentatge, i en la realització de proves pràctiques o simulacions i/o la resolució d'exercicis i supòsits,en qualsevol cas relacionats amb els àmbits següents:  
Elaboració i formalització de documentació amb equips ofimàtics.  
  
Sistemes d'arxivament manuals i automatitzats.  
Tractament informàtic de dades, manteniment de dades i informació, i manteniment operatiu dels equips.  
Instal·lació de programes informàtics, organització del sistema informàtic i dels procediments de salvaguarda de la informació. Manteniment operatiu dels elements informàtics i operativa en un sistema de xarxa.  
Creació de documents amb mitjans informàtics; disseny de fulls de càlcul i bases de dades; generació de gràfics i integració entre aplicacions i documents.  
Tecnologia i comunicacions digitals: maquinari, perifèrics, accessoris, connectivitat sincronització i interacció. Gestió de correu electrònic i agenda electrònica.  
Ferramentes d'internet per a l'empresa. Administració d'espais web, blogs i plataformes corporatives. Gestors de continguts.  
Producció i formalització de cartes, comunicacions i altra documentació comercial, quantificació d'operacions comercials, liquidació fiscal.  
Valoració d'ofertes de proveïdors, producció i formalització de documents relacionats amb el procés d'aprovisionament i emmagatzematge, i procés de control dels processos administratius de compra.  
  
Procés de negociació de la venda, establiment de condicions de contractació del producte o servei, formalització de documents relacionats amb el procés de venda, obtenció d'informació sobre la clientela i procés de control dels processos administratius de venda.  
Seguiment, atenció i assessorament al client, resolució d'incidències i reclamacions.  
Formalització de contractes de personal i altres relacionats amb la retribució dels treballadors, quantificació de retribucions i de cotitzacions en la Seguretat Social, i gestió de la documentació de personal en els organismes públics. Control horari i gestions de no-presència.  
  
Formalització de documentació d'impresos oficials de l'Administració pública i de procediments de registre.  
El tribunal podrà demanar la justificació del treball des del punt de vista tècnic i didàctic.  
La justificació didàctica es pot referir a la ubicació del contingut pràctic en el currículum, la interrelació amb altres continguts, els coneixements o capacitats previs que ha de tindre l'alumnat per a l'exercici de l'activitat, els recursos necessaris i els criteris i instruments d'avaluació.  
El tribunal valorarà el resultat de la prova, el procediment seguit, les capacitats instrumentals manifestades i les capacitats de l'aspirant respecte a l'organització del treball, la gestió del temps, l'adaptació a les característiques de l'alumnat, la resolució de problemes, la iniciativa i la disposició a la innovació.  
Duració: temps màxim de quatre hores.  
  
354. Serveis a la comunitat  
La prova constarà de dos opcions, de les quals l'aspirant en triarà una.  
Cada una de les dos opcions de prova consistirà en el plantejament i/o anàlisi d'activitats d'ensenyament-aprenentatge, i en la realització de proves pràctiques o simulacions i/o la resolució d'exercicis i supòsits, en qualsevol cas relacionats amb els àmbits següents:  
Elaboració d'un programa d'animació d'oci i temps d'oci, a partir d'un supòsit.  
Simulació de tècniques d'intervenció social en un àmbit prèviament definit.  
Elaboració d'un programa adreçat a xiquets i xiquetes, per al desenvolupament i l'adquisició d'hàbits d'autonomia personal.  
Desenvolupament d'un projecte d'intervenció educativa utilitzant el joc com a recurs.  
Utilització de recursos d'expressió i comunicació en la intervenció en un col·lectiu de xiquets i xiquetes.  
Plantejament del projecte d'intervenció en una unitat de convivència prèviament definida.  
Disseny de l'organització del domicili d'una persona amb discapacitat, prèviament definida.  
Desenvolupament d'un projecte d'inserció ocupacional.  
Desenvolupament d'un projecte de prevenció de violència de gènere  
El tribunal podrà demanar la justificació del treball des del punt de vista tècnic i didàctic.  
La justificació didàctica es pot referir a la ubicació del contingut pràctic en el currículum, la interrelació amb altres continguts, els coneixements o capacitats previs que ha de tindre l'alumnat per a l'exercici de l'activitat, els recursos necessaris i els criteris i instruments d'avaluació.  
El tribunal valorarà el resultat de la prova, el procediment seguit, les capacitats instrumentals manifestades i les capacitats de l'aspirant respecte a l'organització del treball, la gestió del temps, l'adaptació a les característiques de l'alumnat, la resolució de problemes, la iniciativa i la disposició a la innovació.  
Duració: temps màxim de quatre hores.  
  
356. Sistemes i Aplicacions Informàtics  
La prova constarà de dos opcions, de les quals l'aspirant en triarà una.  
Cada una de les dos opcions de prova consistirà en el plantejament i/o anàlisi d'activitats d'ensenyament-aprenentatge, i en la realització de proves pràctiques o simulacions i/o la resolució d'exercicis i supòsits, en qualsevol cas relacionats amb els àmbits següents:  
Interpretació d'informació continguda en la documentació tècnica relativa a equips, i característiques. Configuració de components de maquinari. Elecció de components a partir de la compatibilitat.  
  
Utilització i aplicació de la informació continguda en la documentació d'aplicacions informàtiques i els seus entorns de treball.  
Instal·lació, configuració, utilització i aplicació de funcions i gestió de recursos en un sistema operatiu monousuari.  
Instal·lació, configuració, administració i explotació d'un sistema operatiu multiusuari.  
Instal·lació, configuració, administració i explotació d'un sistema de xarxa d'àrea local.  
Desenvolupament, manteniment i verificació de programes en llenguatge de programació estructurada. Gestió d'estructures de dades internes. Fitxers. Base de dades relacionals.  
Disseny i realització d'interfícies gràfiques d'usuari. Eines multimèdia.  
Desenvolupament, manteniment i verificació de programes en un llenguatge de programació orientat a entorns gràfics. Fitxers. Bases de dades relacionals.  
El tribunal podrà demanar la justificació del treball des del punt de vista tècnic i didàctic.  
La justificació didàctica es pot referir a la ubicació del contingut pràctic en el currículum, la interrelació amb altres continguts, els coneixements o capacitats previs que ha de tindre l'alumnat per a l'exercici de l'activitat, els recursos necessaris i els criteris i instruments d'avaluació.  
El tribunal valorarà el resultat de la prova, el procediment seguit, les capacitats instrumentals manifestades i les capacitats de l'aspirant respecte a l'organització del treball, la gestió del temps, l'adaptació a les característiques de l'alumnat, la resolució de problemes, la iniciativa i la disposició a la innovació.  
Duració: temps màxim de quatre hores.  
  
  
  
  
  
  
  
ANNEX VI  
Ubicació de les direccions territorials   
d'Educació, Investigació, Cultura i Esport  
  
DIRECCIÓ TERRITORIAL D'EDUCACIÓ, INVESTIGACIÓ, CULTURA I ESPORT D'ALACANT  
C/ Carratalá, 47  
03789 ALACANT  
  
DIRECCIÓ TERRITORIAL D'EDUCACIÓ, INVESTIGACIÓ, CULTURA I ESPORT DE CASTELLÓ  
Av. del Mar, 23  
12003CASTELLÓ  
  
DIRECCIÓ TERRITORIAL D'EDUCACIÓ, INVESTIGACIÓ, CULTURA I ESPORT DE VALÈNCIA  
EDIFICI PROP II  
C/ Gregori Gea, 12  
46989 VALÈNCIA  
  
  
  
ANNEX VII  
Sol·licitud de no-inclusió en les llistes de personal interí  
  
Primer cognom:  
Segon cognom:  
Nom:  
DNI:  
Domicili:  
Localitat:  
Província:  
CP:  
  
De conformitat amb el que disposa la base 14 de la convocatòria realitzada per l'Ordre d.......... d....................... de........... (DOCV................), per a l'ingrés en el cos d..................................................................................................................................................  
  
SOL·LICITA:  
No ser inclòs/osa en les llistes d'aspirants a l'exercici d'interinitats per l'especialitat per la qual participa en el procediment selectiu, en el supòsit de no superar-lo.  
  
............................,....... d........ de 20...  
  
Firma: